text:
Lembaga Penerbangan dan Antariksa Nasional
Lembaga Penerbangan dan Antariksa Nasional, nu disingket LAPAN, nyaéta lambaga Pamaréntah Non Departemén Indonésia anu ngabogaan tugas ngalaksanakeun pancén pamaréntahan dina widang panalungtikan sarta pangembangan kadirgantaraan sarta pamangfaatanana. Lambaga ieu kiwari dipupuhuan ku DR.Ir. Adi Sadewo Salatun, M.Sc..
Daptar eusi
Kronologi Ngadegna LAPAN[édit | sunting sumber]
- 31 Méi 1962 dijieun Panitia Austronautika ku Mentri Kahiji RI, Ir. Juanda (salaku Pupuhu Déwan Penerbangan RI) sarta R.J. Salatun (salaku Sekertaris Déwan Penerbangan RI);
- 22 Séptémber 1962 dijieun Proyék Rokét Ilmiah sarta Militér Munggaran (PRIMA) nu afiliasi ka AURI sarta ITB. Proyék PRIMA hasil nyieun sarta ngapungkeun dua rokét séri Kartika lengkep jeung telemétrina dina taun 1964;
- 27 Nopémber 1963 dijieun Lembaga Penerbangan dan Antariksa Nasional (LAPAN) ngaliwatan Kaputusan Présidén (Keppres) Nomer 236 Taun 1963 ngeunaan LAPAN, pikeun ngalambagakeun palaksanaan program-program pangwangunan kadirgantaraan nasional;
- Panyampurnaan organisasi LAPAN geus dilaksanakeun ngaliwatan sawatara Keppres, anu pamungkasna nyaéta Keppres Nomer 9 Taun 2004.
Sajarah Satelit Indonésia[édit | sunting sumber]
Taun 1980-an[édit | sunting sumber]
Percobaan ngapungkeun muatan rokét misi komunikasi radio amatir dina taun 1982. Percobaan ieu dipigawé ku LAPAN babarengan jeung Organisasi Amatir Radio Indonésia (Orari). Opat rokét diapungkeun saluhur 30 kilométer bari mawa pamancar radio anu dijalankeun dina frékuénsi amatir 146.500 MHZ kalayan daya sagedé 2 watt. Dua rokét ieu hasil ngirimkeun sinyal radio nu eusina data météorologi sarta data olahan rokét nu mangrupa runtuyan nada (kodeu) ka setasiun Orari anu sumebar di Jawa Kulon, Jakarta, Jawa Tengah, Sumatera Kidul sarta Kalimantan.
Taun 1990-an[édit | sunting sumber]
Percobaan ngapungkeun konséntrator antariksa (digipeater) dina taun 1996. Konséntrator antariksa (konsénsa) dina dasarna mangrupa komputer anu boga fungsi salaku flying mail box sarta router pikeun komunikasi kalayan mode store and forward. Satelit ieu dijieun sabagé jalan kaluar pikeun pasualan jaringan komunikasi anu geus mimiti macét dina mangsa ieu. Salaku router, konsénsa baris nyieun rute surat-surat éléktronik ti hiji node ka node séjénna luyu jeung tujuan anu ditetepkeun. Salaku flying mail box, konsénsa baris nyimpen koropak-koropak data anu dikirim dina diréktori hard disk (store) sarta saterusna ngirimkeunana ka tujuan anu geus ditangtukeun (forward).
Taun 2000-an[édit | sunting sumber]
Pangembangan modél rékayasa satelit Lapsat dina taun 2001. Modél satelit ieu dirarancang supaya bisa nyumponan pasaratan operasi jiga kieu: (a) saban modél subsistem kudu integrasi, (b) gawé catu daya, muatan komunikasi data digital sarta telemetri kudu bisa dikadalikeun sapinuhna ti onboard computer.
Pangembangan modél rékayasa satelit Inasat dina taun 2003. Pangembangan Inasat boga tujuan pikeun nganalisa dinamika penerbangan, karakteristik satelit sarta karakteristik médan magnét. Ayeuna geus mimiti dipaké pakakas desain satelit sahingga geus bisa dipigawé percobaan simulasi. Tina percobaan kasebut bisa dipikanyaho karakteristik orbit sarta lingkunganana, kawas radiasi panonpoé sarta pangaruh radiasi éléktron kana parabot satelit.
Perkembangan mutahir[édit | sunting sumber]
Pangembangan modél terbang satelit Lapan-tubsat/Lapan A1 dimimitian dina taun 2004. Pangembangan satelit panitén Lapan A2 dimimitian dina taun 2007 minangka fase anyar anu leuwih teuneung. Pangembangan satelit pangindra jarak jauh Lapan-b1 anu anyar, dimimitian ku dikembangkeunana imager minangka muatan satelit pikeun misi pangindra jarak jauh. Aplikasina, ngarojong program katahanan pangan nasional.
Tempo ogé[édit | sunting sumber]
Tumbu kaluar[édit | sunting sumber]
- (id) Loka resmi


c: text/html

text:
Subjék panalungtikan
Dina biostatistik atawa statistik prikologis, organisme naon baé (sato atawa tutuwuhan) nu rék ditengetan atawa nu geus ditengetan téh kuurang disebutna subjék panalungtikan (Ing. research subject). Dina panalungtikan survéy jeung jajal pamanggih, subjékna mindeng disebut salaku réspondén.
Dina panalungtikan nu maké subjék manusa, hiji jejer nu kalintang penting nyaéta ayana informed consent and human subject protection. Aya loba tungtunan, nu sadayana pikeun mastikeun yén subjék kalawan jéntré geus dipasihan terang kumaha jadina éta panalungtikan, partisipasina, akibat-akibat nu bisa kajadian, yén aranjeunna tiasa kaluar iraha baé tanpa konsékuénsi naon-naon, ka saha mun rek nanya, jsb. Sadaya panalungtikan nu ngajeujeutkeun subjék manusa kudu ngawengku sababaraha aspék panyalindungan subjék manusa.
Tumbu kaluar[édit | sunting sumber]
- Free resources in social research methods has a link to resources for human subject protection.

robotstxt: allowed

filter: keep


text:
Uncal kasturi Himalaya
Uncal Kasturi Himalaya atanapi Uncal Kasturi Beuteung Bodas (Moschus leucogaster) nyaéta hiji spésiés uncal kasturi. Spésiés ieu bahuelana dianggep salaku sub-spésiés uncal kastrui Alpen. Uncal Kasturi Himalaya hirup di Apganistan, Pakistan, Tibét, Butan, Nepal, sarta di bagian kalér India kawas Kashmir, Kumaon, jeung Sikkim. Uncal ieu hirup di lingkungan alpen luhur, kalawan tingkat kaluhuran anu panghandapna dina 2500 m luhureun beungeut laut.
Tingali ogé[édit | sunting sumber]
Rujukan[édit | sunting sumber]
Tumbu kaluar[édit | sunting sumber]
- Distribution and population status of Himalayan musk deer (Moschus chrysogaster) di Suaka Margasatwa Produksi Dhorpatan, Nepal


text:
- UPACARA NGARAS INgawasuh Dampal Sampean Ibu & Rama ku Putrana dina Runtuyan Upacara Nikah Adat Sunda
7 Oct 2002 - 1:39 am
Dina danget ayeuna, upacara Ngaras, parantos prah diaranggo, pangpangna ku juru rias, sareng para ahli nu ngajejeran upacara nikah adat Sunda boh di dayeuh boh di pilemburan. Malah parantos ngawitan aya seler bangsa (etnis) non Sunda, anu "kabita" ku upacara ngaras. Dugi ka-anjeunna palay ngalaksanakeun upacara ngaras nalika nikahkeun putra-putrana. Sim kuring pribadi nyiptakeun upacara ngaras teh taun 1983. Ti harita mah kaetang sering ngajejeran acara ngaras di lingkungan urang Sunda, kantos oge ngalaksanakeun upacara ngaras di lingkungan kulawarga (etnis) Betawi, Jawa, Padang, Batak, Menado, Bengkulu, Palembang, malah kantos nu salasawios pangantenna bangsa Perancis, Amerika, Jepang sareng Cina, nanging anu parantos ngagem agama Islam; margi ieu upacara ti awitna mula pamianganana teh tina ajen-inajen anu Islami.
Saleresna kapungkur oge parantos aya kabiasaan ngawasuh dampal sampean ibu rama ku putrana (sanes mung dina bade pangantenan bae); biasana upami nu jadi putra, ngaraos seuseut-seuat seueur halangan harungan dina mayunan kahirupan, atanapi nalika gaduh maksad nu tangtos. Mung dina ngalaksanakeunana teh seringna mah rerencepan bae, tara disaksian ku nu sanes. Kabiasaan ieu teh pangpangna diaranggona di kalangan msarakat pertengahan ka luhur, ti santana dugi ka para menak.
Kawitna sim kuring pribadi "nyieun" upacara ngaras, teu gaduh sangkaan yen upacara ngaras teh bakal ditampi sareng diaranggo ku masarakat. Ku kituna tangtos bae sim kuring kedah ngabejer-beaskeun, sareng nerangkeun sagala rupi nu aya tumalina sareng upacara ngaras, minangka tanggung jawab moril.
Dupi pamaksadan teh teu aya sanes supados nu bade ngajejeran atanapi ngalaksanakeun upacara ngaras, uninga leres, henteu dikira-kira kitu bae. Uninga peresis mana anu intina sareng mana raehanana.
Riwayatna. Kecap ngaras dina basa Jawa mah hartosna sungkem, munjungan. Kecap ngaras, asalna tina raras nu jangkar kecapna tina ras, hartosna dina basa Kawi nyaeta: senang, kapengpeongan, endah, haru; araras = terharu. Hanjakal dina kamus Umum Basa Sunda wedalan LBSS mah teu aya kecap ngaras teh. Nanging numutkeun salasaurang sepuh nu seneng ngulik budaya Sunda, nyaeta Bapa Rd. Oesman Sadli (pupus taun 1961), anjeunna nyaurkeun yen hartos ngaras dina budaya Sunda mah nya eta ngawasuh dampal sampean sepuh. Nya dumasar kana katerangan ieu pisan kalayan tandes sim kuring wantun nyebatkeun yen harti kecap ngaras teh nyaeta ngawasuh dampal sampean ibu-rama. Kanggo bahan babandingan, dina basa Sunda aya kecap ngaraas, anu asalna tina kecap raas, nya eta meuntasan cai (walungan) lebah nu deet, henteu ngalangkungan cukang atanapi kana parahu. Jadi boh ngaras boh ngaraas aya tumalina sareng cai. Kitu deui aya kecap ras, nyaeta kecap panganteur pagawean kana inget; rus-ras = loba nu dipikainget, inget kana rupa-rupa hal nu geus kaliwat; ngaraskeun = ngingetkeun kana rasa hate batur; rasrasan = ingetan; teu aya rasrasan = teu boga ingetan kana rasa batur. Kitu deui aya kecap rasa > rumasa = nyaho kana kaayaan diri pribadi > rasa-rumasa = boga rasa yen kudu tumarima; surasa = rasa kalemesan budi manusa.
Tujuan Upacara Ngaras. Dupi tujuan ngaras teh nya eta:
a. Miharep langkung rempegna deui (seueur) babagian (segmen) upacara nalika nikahkeun, disagigireun upacara-upacara adat Sunda nu parantos ngabaku, nyaeta: siraman, ngerik, seserahan, ngeuyeuk seureuh, sawer, buka pintu, huap lingkung numbas sareng sajabina. Sadaya tangtos maphum yen kapan luhur-handapna martabat budaya hiji seler bangsa teh di antawisna gumantung kana luhur-handapna ajen-inajen (nilai, value) nu aya dina unggal aspek budayana. Kitu deui gumantung kana rempeg henteuna karya seni budayana (kreatifitas kultural).
b. Miharep aya upacara nu husu tur husus (hidmat tur unik), nu nembongkeun baktina putra ka sepuhna. Teu aya lepatna upami tawis baktina putra ka sepuh, tiasa diwujudkeun dina prak-prakanana. Kapan saparantos ayana niat (tekad), kedah disaurkeun ku lisan (ucap), lajeng prak dipilampah (dipraktekkeun). Cumpon kana babasan: Sarigig kudu kaciri, sarengkak malar katangar. Kawuwuh upami henteu dihususkeun mah, tegesna teu aya jalmi nu ngajejeranana, kapan sok seueur nu ngaraos kagok (kirang wawanen) pikeun nyuhunkeun hampura ka sepuhna teh, komo bari sareng kedah ngawasuh sampenana mah. Sanes ngan di pihak putra bae nu sok rumegag teh, di para sepuhna oge seueur nu tara keresa (ngaraos kagok) upami dampal sampeanana bade diwasuh ku putrana teh. Pokna pajar teh: " Alah teu kudu kikituan, da geus dihampura ieuh ku kolot mah", kitu basana teh. Kedalna basa kitu teh upami sanes ku ngaraos kagok, tangtos ku margi teu biasa tea.
c. Miharep ayana upacara anu husu tur husus, kanggo ngabedahkeun rasa kanyaah sepuh ka putrana. Pikeun nu jadi ibu sareng rama, nikaheun putra teh komo upami sareng sapuk-satuju mah, estu janten kabingahan nu tan wangenan ngaraos sugema manah. Dalah dina kaayaan anu kumaha bae oge, ari kanyaah sepuh ka putra mah tetep bae ageung. Tah kanggo ngabedahkeun rasa kanyaah sepuh ieu, peryogi aya waktos (acara) anu husus tur husu teh. Sareng kedah aya nu ngajejeranana. Tinangtos rasa kadeudeuh sepuh bakal tumplek ka putrana nalika dina ngaras tea.
d. Miharep lumungsurna rido Alloh SWT. Urang sadaya parantos pada maphum, yen lumungsurna pangampura ti Alloh SWT teh, upami putra parantos dihampura ku nu jadi ibu-ramana. Nya dina waktos upacara ngaras ieu pisan, dipiharep nu jadi putra leres-leres bakti-tuhu, sumujud ka ibu ramana. Kitu deui dipiharep ibu-ramana kalayan iklas tur wening manah, ikrar ngahapunten ka putrana. Insya-Alloh rido sareng pangampura ti Alloh SWT baris lumungsur. Kapan aya kasauran para Ulama: Rido-Alloh nya eta rido ibu ramana; murka Alloh nyaeta murka ibu ramana. Jadi kalebet da'wah bid tamaddun (da'wah kultural)
e. Langkung ngaraketkeun silaturahmi di antawis saderekna panganten. Kanggo nu kagungan saderek (dulur pet ku hinis), sok aya bae pareheng-pagetreng, boh nu kakedalkeun boh nu disidem dina jero hate. Tah ku ayana upacara ngaras mah, nya eta di antawis saderek silih hampura sareng silih dungakeun, bari disaksian ku ibu-rama sareng ku parawargi; bakal ical karuntik ati, karudet angen teh, bakal bangblas da parantos silih lubarkeun bangbaluh manah. Hususna kanggo sepuh mah teu aya deui kabingahan, iwal ti ningali paraputrana akur sareng dulur. Kapan pibasaeunana oge tiis ceuli herang mata.
f. Maparin piwejang hususna ka panganten jembarna ka nu karempel, ku mesek silib, sindir, simbul, siloka sareng sasmita nu nyampak dina pancaraken (alat sareng cara) upacara. Sateuacan prung ngaras, pangjejer acara ngeceskeun heula rupi-rupi silib-sindir, boh nu mangrupi tutuwuhan, alat-alat, sareng sagala rupi barang nu disayagikeun. Ku kituna para juru-rias sareng nu ngajejeran acara ngaras kedah tiasa ngeceskeun samukawis barang (pancaraken) ngaras. Perkawis ieu mugi-mugi bae tiasa dipedar ti pengker.
g. Nurunkeun suasana rengkeng (tegang, emosional). Tinangtos parantos pada maphum, yen dina bade nikahkeun teh, estu nimbulkeun rupi-rupi emutaneun; sanaos nu nikahkeun siduru-isuk atanapi basajan oge. Langkung- langkung deui upami walimahanana (resepsi) bade rongkah mah. Kaayaannu sapertos kieu teh, ngabalukarkeun timbulna suasana rengkeng. Malah tiasa kajadian suhu emosi janten naek ku ngemutan itu ngemutan ieu. Ku diayakeunana upacara ngaras, suhu emosi anu kawitna rada luhur teh tiasa turun deui. Janten upacara ngaras teh mangrupi klep darurat kanggo nengtremkeun deui suasana. Iwal ti eta, kumargi tekenan emosi pipanganteneun sareng ibu-ramana katut sadaya kulawargina, parantos bedah nalika ngaras, atuh dina dinten enjingna, nalika munjungan (sungkem) ka ibu-rama bada ijab kabul, emosi teh moal patos caah teuing. Moal matak reksak dangdosan (make up). Kapan sok hawatos ka juru rias, upami rias panganten anu kenging hese cape, reksak kumargi panganten rosa teuing nangisna. Katurug-turug dina kaayaan kitu lajeng dipotret, tangtos parantos kasawang kumaha bakal jantenna engke dina album. Kadang-kala nu dilepatkeunana mah juru rias, pajar teh: ngahiasna henteu profesional, sanes ahlina, nu matak panganten jadi hentu geulis oge/kasep oge.
h. Sareng dina kanyataanana, seueur pisan hal-hal nu ageung mangpaatna ku diayakeunana upacara ngaras teh. Upamina bae tumuwuhna rasa hormat sareng ngajenan ka sepuh. Kitu deui kanggo tamu nu ngiring nyaksian, bakal kagaris galihna, kato'el mamarasna yen gumelarna urang ka dunya teh estu ku margi aya indung sareng bapa. Kitu deui ku diwanohkeunana rupi-rupi tutuwuhan sareng pancaraken ciri mandiri budaya Sunda, dipiharep kapiarana deui lingkungan alam flora sareng budaya Sunda. Ieu oge kanggo ngama'naan ayat-ayat Kauniah, dipiharep hirup manusa nu rahmatan lil alamin.
i. Kumargi nu kedah diwasuh dampal sampenana teh mung ibu-rama teges, ieu ngandung hartos yen dipiharep pisan unggal rumah tangga, kedah lulus-banglus dugi ka sepuh, ulah kajantenan pipirakan. Margi upami pareng kajantenan pipirakan, bakal nuwuhkeun masalah dina nalika putrana bade ngaras. Langkung-langkung upami pipirakanana teh disarengan ku bengkahna kawargian. Kapan pipirakan teh padamelan halal nanging dibenduan ku Alloh SWT. Ku kituna upacara ngaras teh tiasa dianggo pangdorong pikeun ngajaga kana karukunan rumah-tangga.
j. Husus kanggo nu ngagem agama Islam. Dina upacara ngaras kalintang seueurna wangun budaya nu tiasa dianggo ngawadahan papagon ageman Islam. Kanggo ngamangpaatkeunana mah kacida gumantungna kana kamaheran sareng karancagean nu ngajejeran acarana.
Kitu di antawisna tujuan atanapi maksad sim kuring nyiptakeun upacara ngaras teh. Ari salajengna mah, saparantos sim kuring sering ngajejeran upacara ngaras, seueur deui pependakan nu ngarojong kana kamangpaatanana.
Ari awitna pisan mah sim kuring ngalaksanakeun upacara ngaras teh basajan bae, nanging lami-lami mah teras dirempegan ku rupi-rupi kamonesan anu ngandung kalantipan-kasurtian, dugi ka tiasa janten pidangan anu atraktif, aya tingalieunana tur mundel eusi filsafatna. Malah disarengan ku pirigan mamaos Cianjuran, anu rumpakana ngahaja kenging nyusun sim kuring pribadi. Conto guguritanana insya-Alloh hiji waktos bade dipidangakeun.
Kacida payusna upami juru rias atanapi pangjejer acara iasa ngahariringkeun ku anjeun rumpakana.
Karya Budaya H.R. Hidayat Suryalaga


text:
Below are the Bodoran Sunda Juragan Hajat result which're collected from trusted resources. You can start playing the media by clicking the "Listen" button to listen on mp3, "Play Video" button to play the video, or download the bodoran sunda juragan hajat by clicking the "Download" button. If you can't see the result just try to search again using another simple keywords using search box above.
Bodoran Sunda Juragan Hajat Results
Bodor bobodoran sunda hp baru ngakak pisanlah ! bodor bobodoran sunda hp baru ngakak pisanlah !. jangan lupa like dan subscribe ya :) nuhun. Bodor Bobodoran Sunda Hp Baru Ngakak Pisanlah
Pidato lucu kang ibing raden h. aang kusmayatna kusumadinata (alm.) 20 juni 1946 - 19 agustus 2010 mugia almarhum ditempatkeun di tempat anu sa sae-saena di Bodor Sunda Kang Ibing Pidato Ngacapruk
Bodoran sunda si pohang 1. bodoran sunda ohang, ohang nyanyi lucu, si pohang, anton abox, ohang, bobodoran lucu, bobodoran sunda. Bodoran Sunda Si Pohang 1
Bobodoran sunda landong baeud,, smk yapan. Tatarucingan Bobodoran Sunda
Bodor sunda dongeng kang ibing full carita bodor sunda dongeng kang ibing full carita. jangan lupa like dan subscribe ya :) nuhun. Bodor Sunda Dongeng Kang Ibing Full Carita
Longser sunda adalah salah satu jenis teater rakyat tatar sunda jawa barat. Bodor Sunda 1 2 Longser
Nelpon gagayaan, bari modol nelpon cewek nu rada kitu, ah pikaseurieun siah!! der ah, mangga!!! Bodor Sunda Nuju Modol Neng
Film dokumenter basa sunda. dilalakonkeun ku barudak sakola sd. Bodor Sunda Nu Nipu Katipu
Bodor bobodoran sunda wayang golek - cepot ngahereyan buta lucu pisanlah bodor bobodoran sunda wayang golek - cepot ngahereyan buta lucu pisanlah Bodor Bobodoran Sunda Wayang Golek Cepot Ngahereyan Buta Lucu Pisanlah
Bodoran seni sunda dalang asep sunandar,dalang asep taruna,ijem dkk. Bodoran Sunda Cepot Nyandung 1
Bodor bobodoran sunda wayang golek - carita polisi si cepot lucu pisanlah bodor bobodoran sunda wayang golek - carita polisi si cepot lucu pisanlah. jangan l Bodor Bobodoran Sunda Wayang Golek Carita Polisi Si Cepot Lucu Pisanlah
Anton abox, ki daus, kodel pireu. Bodor Sunda Kiwari
Bodoran seni sunda dalang asep sunandar,dalang asep taruna,ijem dkk. Bodoran Sunda Cepot Ijem Dkk Cepot Beger Part 1


text:
We (kana)
ゑ dina hiragana, atawa ヱ dina katakana, nyaéta salah sahiji hurup Jepang atawa kana. ゑ ngabogaan 1 goresan anu rumit, sedengkeun ヱ ngabogaan 3 goresan basajan, séwang-séwangna duanana nyaéta wangun modifikasi anu asalna ti kanji 恵 ("kei, e") anu hartina nyaéta "rasa, kauntungan".
Kadua hurup kasebut unggal melambangkan foném [ɰe], tapi pamakéanana ampir euweuh pohara arang lumangsung, pamakéanana henteu direkomendasikan[rujukan?] sarta leuwih dianjurkan ngagunakeun kombinasi kana ウェ (ue) batan ヱ (we), conto dina kecap serapan west, penulisannya leuwih dianjurkan ウェスト (uesuto) batan ヱスト (wesuto).


text:
Surat Al `Ala ( Basa Arab: الْأعلى) nyaéta surat ka 87 dina Al Qur'an. Surat ieu kagolongkeun kana surat makiyyah anu diwangun ku 19 ayat. Dingaranan Al `Ala anu hartina Nu Maha Luhung dicokot tina kecap al `Alaa anu aya dina ayat kahiji surat ieu. Muslim r. a. ngariwayatkeun dina kitab Al Jumu'ah, sarta diriwayatkeun ogé ku Ashhaabus Sunan, ti Nu'man ibnu Basyir yén Rosululloh s.a.w. dina solat dua poé raya (Fitri jeung Adha) sarta solat Jumaah maca surat Al `Ala dina rokaat kahiji, sarta surat Al Ghosyiyah dina rokaat kadua.
Paréntah
Alloh pikeun tasbéh kalawan nyebutkeun asmana.
Nabi Muhammad s.a.w. samasakali henteu hilap kana ayat-ayat anu dibacakan ka anjeunna. Jalan anu ngajadikeun jelema suksés hirup di dunya jeung ahérat.
Alloh nyiptakeun, nyampurnakeun ciptaanana, nangtukeun kodar, maparin pituduh sarta nyumponan kaperluan manusa sahingga bisa ngahontal tujuanana.
Ayat ka
Tulisan Arab
Tarjamah basa Sunda
1.
سَبِّحِ ٱسۡمَ رَبِّكَ ٱلۡأَعۡلَى Prak mahasucikeun asma Pangéran manéh nu Maha Luhung.
2.
ٱلَّذِى خَلَقَ فَسَوَّىٰ Nu ngayugakeun, sarta nu nyampurnakeun.
3.
وَٱلَّذِى قَدَّرَ فَهَدَىٰ Jeung anu nangtukeun, sarta anu maparin pituduh.
4.
وَٱلَّذِىٓ أَخۡرَجَ ٱلۡمَرۡعَىٰ Jeung anu nuwuhkeun (jukut) pangangonan.
5.
فَجَعَلَهُ ۥ غُثَآءً أَحۡوَىٰ Tuluy Anjeunna ngajadikeun (jukut) nya garing nya geseng.
6.
سَنُقۡرِئُكَ فَلَا تَنسَىٰٓ Kami baris ngajadikeun manéh bisa maca (Qur'an) nepi ka manéh henteu poho.
7.
إِلَّا مَا شَآءَ ٱللَّهُۚ إِنَّهُ ۥ يَعۡلَمُ ٱلۡجَهۡرَ وَمَا يَخۡفَىٰ Kajaba anu dikersakeun ku Alloh, saéstuna Anjeunna uninga kana saniskara anu nembrak jeung saniskara anu buni.
8.
وَنُيَسِّرُكَ لِلۡيُسۡرَىٰ Jeung Kami baris ngagampangkeun manéh (kana jalan) anu gampang.
9.
فَذَكِّرۡ إِن نَّفَعَتِ ٱلذِّكۡرَىٰ Ku kituna manéh kudu ngageuing, karana saéstuna panggeuing téh aya mangpaatna.
10.
سَيَذَّكَّرُ مَن يَخۡشَىٰ Baris narima kana panggeuing jalma anu sieun (ku Alloh) mah.
11.
وَيَتَجَنَّبُہَا ٱلۡأَشۡقَى Jeung baris ngajauhan (kana éta panggeuing) jalma anu cilaka mah,
12.
ٱلَّذِى يَصۡلَى ٱلنَّارَ ٱلۡكُبۡرَىٰ Anu baris dipanggang dina seuneu anu kacida gedéna.
13.
ثُمَّ لَا يَمُوتُ فِيہَا وَلَا يَحۡيَىٰ Satuluyna manéhna dina jero seuneu téh teu paéh teu hirup.
14.
قَدۡ أَفۡلَحَ مَن تَزَكَّىٰ Saenyana bagja pisan jalma anu geus nyucikeun dirina.
15.
وَذَكَرَ ٱسۡمَ رَبِّهِۦ فَصَلَّىٰ Jeung inget kana asma Pangéranana, sarta solat.
16.
بَلۡ تُؤۡثِرُونَ ٱلۡحَيَوٰةَ ٱلدُّنۡيَا Tapi maranéhna geuning beut ngutamakeun kahirupan dunya.
17.
وَٱلۡأَخِرَةُ خَيۡرٌ۬ وَأَبۡقَىٰٓ Padahal ahérat mah leuwih hadé jeung leuwih langgeng.
18.
إِنَّ هَـٰذَا لَفِى ٱلصُّحُفِ ٱلۡأُولَىٰ Saéstuna hal ieu téh geus kaunggel dina kitab-kitab anu ti heula.
19.
صُحُفِ إِبۡرَٲهِيمَ وَمُوسَىٰ Kitab-kita Ibrohim jeung Musa.
Wikisource
mibanda média séjénna nu patali jeung artikel ieu dina kaca
Al-Amin Al-Quran Tarjamah Sunda ku K.H. Qamaruddin Shaleh, C.V. Penerbit Diponegoro, Bandung, 2003.
Al Quran dan Terjemahnya, Departemen agama, C.V. Toha Putra, Semarang, 1971
Terjemahan buku
Sebab Turunnya Ayat Al-Qur'an karya Jalaludin As-Suyuthi, oleh Tim Abdul Hayyie, Gema Insani, Jakarta, 2008


text:
Illinois Department of Juvenile Justice School District 428. Kankakee M S U. ( Manteno, Illinois United States)
Manteno Community Unit School District 5. Manteno Community Unit School District 5. ( Manteno, Illinois United States)
Manteno Community Unit School District 5. Manteno Elementary School. ( Manteno, Illinois United States)
Manteno Community Unit School District 5. Manteno High School. ( Manteno, Illinois United States)
Manteno Community Unit School District 5. Manteno Middle School. ( Manteno, Illinois United States)
Manteno Community Unit School District 5. Manteno Primary School. ( Manteno, Illinois United States)
Manteno, IL. Manteno Public Library District. ( Manteno, Illinois United States) [web site ] [online catalog] [Sierra]
indicates that the library participates in a consortium for its automation system.


text:
Faktor Bayes
Dina statistik, pamakean faktor Bayes nyaeta hiji alternatif Bayesian dina tés hipotésa statistik klasik.
Ditangtukeun model pamilihan masalah nu kudu dipilih antara dua model M1 jeung M2, dumasar kana vektor data x. Faktor Bayes K ditangtukeun ku rumus
Hal ieu siga hiji tes babandingan-likelihood. Sacara ilahar, model M1 jeung M2 bakal dijadikeun parameter ku parameter vektor jeung ; mangka K bakal ditangtukeun ku rumus
Nilai K > 1 hartina data nembongkeun yen M1 leuwih deukeut tinimbang M2 sarta sabalikna. Harold Jeffreys mere skala keur ngajentrekeun K:
Loba ahli statistik Bayes nu migunakeun faktor Bayes salaku bagean dina nangtukeun pilihan, aya oge nu ngahijikeunna dina ngira-ngira prior probability unggal model sarta ngahijikeun loss function keur nyieun pilihan nu salah.
Conto[édit | sunting sumber]
Anggap urang mibanda hiji variabel acak nu bakal nembongkeun hasil atawa gagal. Nu dipikahayang nyieun hiji model M1 nu kamungkinan hasilna nyaeta q=1/2, sarta model sejen M2 numana q bener-bener teu dipikanyaho sarta nyokot prior distribution keur q nu ngarupakeun sebaran seragam dina [0,1]. Conto nu dicokot nyaeta 200, sarta manggihkeun 115 hasil tur 85 gagal. Likelihood-na nyaeta
Mangka
tapi
Babandingannya nyaeta 1.197..., nu mana "sedeng" lamun eta titik nujul kana M1.
Hal ieu teu sarua siga dina uji babandingan likelihood, numana bakal kapanggih estimasi maximum likelihood keur q, nyaeta 115/200=0.575, sarta tina eta nilai mangka babandinganna nyaeta 0.1045..., tur pasti nujul ka M2. Uji hipotesa frequentist bakal ngahasilkan hasil nu leuwih dramatis, anggap yen M1 bakal ditolak lamun tingkat kapercayaan 5%, saprak kamungkinan keur meunangkeun 115 hasil atau leuwih tina 200 sample lamun q=1/2 is 0.0200..., sarta dina dua-buntut bakal digambarkeun nu leuwih ekstrim tinimbang 115 nyaeta 0.0400... Perlu dicatet yen 115 leuwih ti simpangan baku jauh ti 100.
M2 nyaeta model nu leuwih kompleks tinimbang M1 sabab mibanda parameter bebas nu ngameunangkeun kana model eta data leuwih raket. Kamampun faktor Bayes dipake keur ngitung alesan kunaon sababna Bayesian inference geus dipake geus nuluykeun teori kaputusan jeung kailaharan tina Occam's razor, ngurangan Type I error.


text:
Dina hiji poe Sakadang Kuya keur neangan kadaharan, tapi ti isuk mula tacan manggih nanaon. Ngahaeut ka tengah poe, manehna manggih tangkal cau nu buahna geus asak, tapi kumaha da teu bisa naek. Kulantaran kitu, tuluy manehna bebeja ka Sakadang Monyet, menta tulung. Omongna “Sakadang Monyet, uing manggih tangkal cau nu buahna geus asak, tapi hanjakal teu bisa naek, cing tulungan pangalakeun, engke paparon”
“Hade,” tembal Sakadang Monyet. “Di mana?”
Tuluy maranehna arindit babarengan ka tempat tangkal cau tea. Sakadang Monyet, tuluy naek, metikan cau hiji-hiji bari ditungtut dihakanan. Sakadang Kuya mah teu dibere sapotong-potong acan, atuh bati cumeplak we neureuyan ciduh.
“Sakadang Monyet, mana bagian uing? Kapan geus jangji paparon” ceuk Sakadang Kuya ngagorowok.
Tapi Sakadang Monyet teu malire, jongjon bae metikan jeung ngadaharan, kalahkah maledogan ku cangkangna.
Sakadang Kuya pohara nyerieunana, ngunek-ngunek hayang males.
Dina hiji poe Sakadang Kuya indit ka kebon Juru tani, ngala cabe nu geus arasak, warnana bareureum. Ngala genep nu galede, ketembongna bangun aramis pisan. Manehna indit nepungan Sakadang Monyet. Biwirna dipulas ku pucuk daun jati supaya beureum, tuluy cupak capek, cuplak ceplak, cara nu geus barang dahar geunah.
Ditanya ku Sakadang Monyet, “Sakadang Kuya, maneh teh keur ngahadar naon? Cik uing menta!”
Tembal Sakadang Kuya, “ah, ulah ngaganggu, uing teh keur ngeunah ngadahar buah loa paparin ti Dewata. Kakara uing mah barang dahar ni’mat kieu.”
“Cing ngasaan saeutik, uing lapar pisan.“ Sakadang Monyet lumah lameh menta ngarah dipikarunya.
“Keur naon make mere ka maneh, kapan bareto ge maneh teu mere cau ka kami, padahal eta teh milik kami?”
“Hampura bae atuh nu enggeus-enggeus mah!, sing karunya ka uing ku hayang ngasaan buah loa paparin Dewata!” omongna deui lengas lengis.
“Nya ari maksa-maksa teuing mah top bae,tuh cokot deukeut tangkal caringin itu!” tapi ulah dibeakeun kabeh, sesakeun keur kami saparona.”
Sakadang Monyet pihara atoheunna, gancang lumpat rek nyokot buah loa paparin Dewata tea. Lantaran tabeatna hawek jeung sarakah manehna embung nyesakeun. Kabeh dibawa lumpat, di tengah jalan raus raus bae didahar, nepi ka beak. Ari beak…. Adug lajer, jejeritan awahing ku lada jeung panas.
Sakadang Kuya kacida sugemanana, lantaran geus bisa males kanyeri hatena bareto.


text:
Ernest Hemingway
Lahir 21 Juli 1899 di Oak Park, Illionis, Amérika Serikat.[1] Ngamimitian karirna minangka panulis dina surat kabar The Kansas City Star dina taun 1917.[1] Mangsa Perang Dunya Kahiji jadi tanaga sukaréla nyupiran ambulan. [1] Nalika mancén tugas babarengan jeung satuan infanteri inyana ngalaman tatu tur dipulangkeun ka Amérika Serikat. [1] Dina taun 1921 Hemingway mukim di Paris. [1] Di dinya ngagabung jeung kelompok pangarang Amérika anu mukim di Paris mangsa harita, saperti Gertrude Stein, F. Scott Fitzgerald, Ezra Pound, jeung Ford Madox Ford. [1] Buku Hemingway nu munggaran Three Stories and Ten Poems, medal di Paris taun 1923. [1] Ieu buku dituturkeun ku buku kumpulan carita pondok anu judulna Our Time, medal taun 1925, sakaligus jadi tuturus kiprahna minangka pangarang Amérika. [1] Ku medalna The Sun Also Rises dina taun 1926, Hemingway lain baé ngagedurkeun sora 'lost generation' tapi ogé salaku pangarang kawentar dina jamanna. [1] Buku Hemingway anu pangpopulérna The Old Man and the Sea meunang panghargaan Pulitzer Prize dina taun 1953. [1] Dina taun 1954 inyana meunang panghargaan Nobel Prize in Literature. [1] Ngaliwatan karya-karyana, Hemingway kacida mangaruhan kana kamekaran wangun carpon jeung fiksi di Amérika Serikat tur dipunjung-puja ku masarakat Amérika tinimbang pangarang-pangarang lianna. [1] Dina tanggal 2 Juli 1961 Hemingway tiwas lantaran maéhan manéh di Ketchum, Idaho. [1]
Papatah Hemingway keur Pangarang Ngora[édit | sunting sumber]
Teu aya hiji pangarang nu diajar ngarang kasusastraan tina buku pelajaran. [2] Kuring teu kungsi kursus ngarang, kuring diajar ngarang sacara wajar tur hasil usaha sorangan. [2] Teu kungsi kuring suksés sacara kabeneran, kuring suksés lantaran usaha satékah polah tur junun. [2] Tulisan téh kudu mangrupa hasil tina gawé fakta anu dirungrum ku trésna asih, lamun teu kitu, éta lain tulisan. [2] Hal anu panghéséna dina diri pangarang nyaéta mertahankeun daya hirup jeung kasuburan daya hayalna. [2] Kuring moal asa-asa ngajejeléh, ngalawan unggal pangarang anu hasil gawéna satengah-satengah. [2] Pangarang anu hadé weruh kumaha carana ngumpulkeun bahan-bahan tina tumpukan-tumpukan informasi. [2] Kalolobaanana pangarang gagal lantaran samata-mata kakurangan sarat anu kudu aya dina diri pangarang sajati, heureut pisan tilikan arinyana, upama dibandingkeun jeung tingkat atikanana. [2] Buku-buku anu hadé téh anu basajan, langsung keuna kana mamaras, tur henteu inteléktualistis. [2]
Rujukan[édit | sunting sumber]
- ↑ a b c d e f g h i j k l m Hemingway, Ernest. 1997. Pertempuran Penghabisan (ditarjamahkeun tina A Farewell to Arms ku Toto Sudarto Bachtiar). Jakarta: Yayasan Obor Indonesia. ISBN 979-461-272-3.
- ↑ a b c d e f g h i Hemingway, Ernest . 1980. Ernest Hemingway, Nasihat untuk Penulis Muda serta Karya Sastranya (ditarjamahkeun ku Kelana sastra Derita jeung Ben Handaya). Yogyakarta: Karya Kencana.


text:
Kahatur mpi dimana wae ayana…..
Mpi, saestuna akang teh rada ham-ham bade nyerat ieu gerentes hate teh… Kainggis nu ngukuntit unggal wengi, kapaur nu gumulung unggal waktu. Palaur mpi aya sangkian nu sanes ka akang…
Nanging, alatan ku marudahna ieu rasa, estuning pagaliwota gumulung ngajadi hiji tur ngalantarankeun akang jadi gering fikir.. Sageuy geulis !
Beu ! Naha akang sok pirajeunan remen nyoreang ka mangsa katukang ? Mangsa lawas urang pada-pada lalagasan. Anjeun nu pernah ngaguratkeun hiji ngaran nu jadi catetan dina ati.. Nu hamo laas sanajan kasilih ku wanci kapungkas ku mangsa.. Nu hamo luntur sanajan mangrewu pamupus nu dipake pikeun nyinglarkeun ngaran salira.. Anjeun estuning hiji wanoja titisaning widadari, anjeun hiji kania petengan Sunda.. Moal cukup catur pikeun ngagambarkeun kaagungan enung, moal suda carita pikeun ngabaladah kamulyaan salira.
Beu ! Tiwas jungjunan.. Sugan teh cangra bakal lana sapanjang beurang ? Singhoreng geuneuk maleukmeuk katutup reueuk di panungtungan poe..
Urang papada pisah bari mawa rasa ka tresna anu can suda…
Urang pada-pada naratas jalan sewang-sewangan…
Sakitu taun geus kararung, sakitu mangsa geus kasorang..
Na, pinasti ti hyang widi nu nakdirkeun urang pikeun patepung lawung paamprok jonghok deui… Saenggeus 12 taun lilana urang paanggang..
Ninggang hiji mangsa…
Dak dumadakan akang hayang mulang ka lembur matuh banjar karang pamidangan.. Jeung bet ku aneh, naha akang bet hayang nyorang jalan anu lain ti sasari.. Aya ku aneh deui, dak dumadakan si jalu nu salila ieu marengan lengkah kamana wae akang ingkah, nu tara rungsing sanajan digeder beurang peuting jeung tara baha sanajan diajak lunta kamana-mana…
Si jalu Mogok… Mugen… Haben nagen…
Dina kaayaan akang keur luut leet ku kesang, teu katohyan ti tukangeun aya sora nu halimpu nanya semu asa-asa, ngagero ku sora nu haros-hos ” JAYUS !! “.
Sajongjonan akang teu mirosea kana eta sora. Pangrasa akang, eta nu ngagentra lain ka akang.. Sakali deui eta sora ngagero rada bedas ” JAYUS !! Jajang ! Kang Jajang nya ?? ” semu asa-asa.
Korejat, akang asa kagebah. Salila ieu taya saurang jalma nu ngagentra akang ku landihan eta..kajaba salira Mpi……
Sajongjonan akang hareugeueun, kawas bolon anu tinggar kalongeun. Asa-asa akang ngawalon ” sumuhun akang pun Jajang, mpi…dupi ieu teh mpi sanes ?”.
Salira ngawalon semu dareuda ” sumuhun kang, abdi mpi. Apanan akang nu kapungkur hoyong digentraan JAYUS ku mpi teh pedah singketan tina nami akang JAJANG YOPIANDI U. SUPARMAN….”.
Teu karasa urang pada-pada ngusikkeun rema panangan silih teuteup bangun nu teu percaya kana naon nu karandapan. Sajongjonan urang uplek cacarita ngabedah rasa kasono moho nu lawas teu paamprok..
Akang kacida daria basa ngabandungan salira nu nyarios.. Teu bosen2 akang nguping sora salira nu kawas dangding panggeuing hate nu kingkin, sora salira nu halimpu tur ngalagena lir tembang nu kasmaran.
Dugi ka hiji guneman, akang naros, ” Mpi tos kagungan putra sabaraha ? “.
” Dua kang, kembar pameget wungkul ” walonna.
” Dupi caroge damel dimana ? “, akang nyusul tepus.
Luk salira tungkul, kawas nu nandang bangbaluh nu kalintang abotna… Teu lami salira murubutkeun cisoca….salira nyegruk…akang hemeng….
Sajongjonan akang baluweng, samar polah samar rampa.
Lami ti harita salira nyarios ku sora nu dareuda meh-mehan teu ka kuping.. ” Pun lanceuk tos tilar dunya kang, kenging musibah kacilakaan “.
” GUSTI…..!!
Tisaprak harita urang janten remen tepang..
Sakalieun akang mulang ka lembur, aya kalana akang nyimpang. Atanapi pirajeunan ngahajakeun urang ngukir pasini masang subaya pikeun patepung di hiji patempatan.
Dina mangsa akang nganjang ka bumi salira, tuang ibu ngabageakeun meni darehdeh naker dugi ka nga encep-encep ka akang teh. Da ari tuang rama mah apanan parantos lami lastari waktos mpi masih dikelas 1 SMA. Akang emut keneh yen tuang rama teh dipikasepuh ku urang lembur, samalih dijantenkeun pupuhu lembur oge purah ngaimaman di masjid nu aya di sagedengeun bumi salira..
Ku seringna akang nganjang, akang janten loma sareng si kembar putra salira…mekelan jajan parantos ilahar…
Atuh kulawargi mpi tos teu asa jeung jiga ka akang…
Tapi akang teu wantun dugi milampah codeka ka salira. Jajauheun tega ngagunasika… Kahormatan salira ku akang estuning dijaga…palias dugi ka luas ngalambang sari..
Beu ! Boa-boa urang tos papada kararung ?
Akang sadar ka tresna urang salah mangsa..
Kaasih diri teu manjing wanci..
Jangji pasini hamo pikeun ngabukti…
Apanan salira ge uninga, geulis ! Akang gaduh kabeubeurat.. Akang teu kenging jalir kana kawajiban salaku saurang salaki..
Akang palaur salira kabujeng langkung jauh miharep akang… Akang inggis salira ngungudag kalangkang heulang…
Akang undur lalaunan…akang ngejat rerencepan…
Salira lami teu ditepangan…nami salira dipupus dina phonebook nu akang…samalih akang gentos nomer henpon.
Sanes akang tega jungjunan, ieu kanggo kasaean urang duaan..
Lami ti harita, akang sok nyerangkeun salira ti katebihan.. Akang sok kayungyun upami ninggal salira janten SPG ( Sales Promotion Girl ) di salah sawios merk roko nu kajojo..samalih salira oge janten SPG di merk kopi nu kawentar… Akang ge sok merhatikeun ti kaanggangan waktos salira janten supplier barang2 ka Mall-mall nu aya di kota Garut, da salira mah gening meni geulis pisan, sampulur alus laur oge jangkung lenjang…
Aya kana satengah taun akang kitu teh…
Tapi naha kaayeunakeun mah akang tara mendakan salira ? Ku akang disusud ka tiap tempat nu biasa salira ngayakeun kagiatan, weleh teu patepung…
Moal kitu salira lunta ka Bandung ? Pedah harita salira kangtos wakca hoyong nyoba milari damel di Kota Kembang…
Samalah akang lah-lahan nyaketan bumi salira…
Akang pura-pura lebet ka supermarket nu aya dipayuneun bumi salira… Susuganan salira nuju balanja. Tapi, lebeng….
Susuganan pendak sareng putra salira bilih ngulampreng…
Sami..nyamos….. Tapi akang teu wantun dugi ka ngadongkapan bumi salira mah, inggis ngagareuwahkeun.
Akang teu aya niat nanaon, geulis ! Mung hoyong mastikeun salira aya dina kawilujengan..
Syukur-syukur salira parantos aya deui nu mihukum..
Beu ! Jigana bungah bungangang hate akang…asa leupas tina bangbaluh.. Pikeun akang, upami salira aya dina kabagjaan, akang ge ngaraos bagja. Kitu deui sawangsulna…
Akang mulang ka kota kembang kalawan rasa kapanasaran, naha teu tiasa mendakan salira ?
Dua sasih tiharita…
Bet diparengkeun akang pendak sareng murid ngaji waktos akang indekost caket bumi salira..nya tangtosna anjeunna teh tatanggi salira mpi..
Ti anjeunna akang kenging warta…
Yen salira…..duh Gusti….teu wasa… Geulis !
Mpi jungjunan akang parantos teu ayaaa…. Mpiiiiii !!!
Saurna anjeun tiwas kacilakaan waktos naek motor di Jayaraga….
Ampun Gusti….teu kiaaatttt…..!!
Dipidangkeun ku: Jajang Yopiandi U. Suparman


text: 1Geus kitu, di langit aya hiji totonde nu kacida ahengna. Aya hiji awewe anu papakeanana panonpoe; sukuna ngadampal bulan; sirahna make makuta dua belas bentang. 2Eta awewe teh rek ngajuru sagebroleun, mani ngoceak awahing ku nyeri ngahaeutkeun kana gebrol. 3Aya deui kaahengan sejen di langit: Aya naga anu kacida gedena, beureum burahay, huluna tujuh, tandukna sapuluh, jeung unggal huluna make makuta. 4Buntutna dipake ngaranggeum sapertiluna bentang-bentang di langit, tuluy dibabetkeun ka bumi. Geus kitu, eta naga ngadangong hareupeun nu rek ngajuru; karepna rek nyapluk orok upama enggeus kaluar. 5Brol, awewe teh ngajuru, orokna lalaki. Ieu orok teh bakal murba ku iteuk beusi ka sakabeh bangsa. Harita, dumadakan, orokna teh aya anu ngejatkeun ka Allah pikeun dibawa ka singgasana-Na. 6Ari indungna mah, ngejat ka alas kikisik. Satuluyna, eta awewe teh matuh dihiji tempat: Kenging Allah nyayagikeun sarta bakal dibayuan didinya, pililaeunana sarebu dua ratus poe. 7Geus kitu, di sawarga aya perang. Mikail jeung malaikat-malaikatna tarung ngayonan naga sawadya baladna. 8Naga kasoran, teu bisa deui ngancik di sawarga. 9Naga, si oray kahot, — anu ngaranna Iblis atawa Setan anu nyasabkeun saalam dunya — ditotogkeun ka bumi katut sawadya baladna. 10Geus kitu, di sawarga aya sora anu ngaguruh, anu ngarucap: “Kasalametan kagungan Allah ayeuna enggeus gumelar. Allah geus mintonkeun kawasa-Na nawiskeun Mantenna Raja. Kitu oge Anjeunna, anu diistrenan ku Mantenna, geus mintonkeun yen nyangking pamarentahan. Tukang istori, anu beurang peuting gawena ngelak-ngelakkeun dulur-dulur urang ka Allah, geus dipiceun ti sawarga. 11Dulur-dulur urang geus unggul, bisa ngelehkeun manehna, berkah getih-Na Anak Domba, jeung ku kayaktian anu diwawarkeunana, tur tarungna toh pati jiwa raga. 12Ku sabab eta, sing gerah, eh sawarga, kitu deui aranjeun anu ngarancik di dinya! Balai maneh, bumi jeung laut! Iblis geus turun ka tempat maneh, ambekna kaliwat saking, dumeh ngarasa geus meh kasedek ku waktu.” 13Barang Naga tea eling, yen geus ditotogkeun ka bumi; sebrut, eta naga, ngudag ka awewe anu ngajurukeun budak lalaki tea. 14Tapi eta awewe teh, ku Allah dipaparin jangjang galudra; tuluy eta awewe disina hiber ka alas kikisik, urutna bareto: Meunang tilu taun satengah di dinya, dibayuan jeung dijaga tina ancaman Naga. 15Ti dinya, Naga teh nyebrotkeun cai tina sungutna anu ngajadi walungan banjir; maksudna mah, sina ngalegleg ka awewe tea. 16Tapi bumi nulungan ka eta awewe, wag calangap, walungan buatan Naga teh dicapluk. 17Bawaning ku gemes ka eta awewe, leos, Naga teh indit: Arek nempuh kana sesa turunan eta awewe, nya eta jelema-jelema anu iman kana dawuhan Allah jeung nyarekel kana pertelaan Isa. 18Tuluyna mah, Deg, Naga teh nangtung di sisi basisir.


text:
Al Masad
Surah Al Masad atawa Al Lahab nyaéta surat ka-111 dina Al Qur'an. Surat ieu diwangun ku 5 ayat sarta kaasup surat makiyyah. Ngaran Al Lahab dicokot tina kecap Al Lahab anu aya dina ayat katilu anu hartina seuneu nu ngéntab-ngéntab. Poko eusi surat ieu eusina ngeunaan nasib salah saurang pamanna Rosululloh SAW nyaéta Abu Lahab reujeung pamajikanana anu diancam ku siksa naraka.
Eusi jeung Tarjamah[édit | sunting sumber]
Hubungan Al Lahab jeung Al Ikhlas[édit | sunting sumber]
Surat Al Lahab ngisaratkeun yén kamusrikan henteu bisa dipertahankeun sarta moal meunang sanajan jalma-jalma nu ngarojongna tihothat.
Tumbu kaluar[édit | sunting sumber]
- Al Masadd, لهب / المَسَد
- Surah Al-lahab Surah Al-lahab di e-mushaf.com
Rujukan[édit | sunting sumber]
- Al-Amin Al-Quran Tarjamah Sunda ku K.H. Qamaruddin Shaleh, C.V. Penerbit Diponegoro, Bandung, 2003.
- Al Quran dan Terjemahnya, Departemen agama, C.V. Toha Putra, Semarang, 1971


text:
Tasma
- "Glasses" can also be the plural of "glass".
Tasma, ogé disebut kacamata atawa kacapanon nyaéta rarangka nu nyekelan lénsa nu dipakéna dihareupeun salah sahiji atawa dua panon pikeun menerkeun tetempoan atawa protéksi tina cahya nu ngabahayakeun panon (conto: cahya ultrabungur. Kiwari tasma ilahar ngabogaan ogé hiji jambatan antara lénsa kénca jeung katuhu, sapasang kuda-kudana nu némpél kana irung, sarta kakait kana dua ceuli.
Temo oge[édit | sunting sumber]
- Eye examination
- Eyeglass prescription
- Corrective lens
- Geek chic
- History of optics
- Meganekko
- X-ray vision
- Stereoscopy
Rujukan[édit | sunting sumber]
Tumbu luar[édit | sunting sumber]
- Antique Spectacles, extensive history and pictures of spectacles.
- British Optical Association Museum, Spectacles Gallery


text:
Contoh Cerpen Bahasa Sunda
Rabu, 12 Mei 2010
Alur Sutra Jalur Cinta
Pipiet Senja
“Mana tega-tega teuing Mas Satrio…”
Rayani bati ngagero jero hatena. Manehna geus apal pisan kana kalakuan Satrio. Lanceuk anu umurna beda welasan taun. Samemeh asup ka barisan elit politik, Satrio geus idek-liher di dunya bisnis ilegal. King Gambler, saha anu henteu apal ka Satrio Wiroyudo? Bisnisna ngaleuya, pangpangna kumawasa di jalur sutra, wewengkon Sumatera mimiti ti Lampung parat terus ka
Cerpen Kedua SIlahkan Download di SINI


text:
Tōkaidō Shinkansen ( nyaeta jalur 東海道新幹線 , Tōkaidō Shinkansen ) ? Shinkansen mimiti nu dibuka dina taun 1964 antara Tokyo jeung Shin-Ōsaka. Dioperasikeun ku Central Japan Railway Company (JR Central), nu samemehna ku JNR, Japan National Railways.
Gunung Ibuki jeung Tōkaidō Shinkansen
Aya tilu tipe kareta dina jalur: ti panggancangna nepi ka panglaunna, nyaeta
, Nozomi , jeung Hikari . Lolobana diterusken ka Kodama Sanyō Shinkansen, pangjauhna nepi ka Hakata Station Fukuoka.
Kareta dina jalur kaasup:
Hikari ti Tokyo ka Osaka perlu waktu opat jam dina 1964; terus mondokan jadi 3 jam 10 menit dina taun 1965. Ku ngawanohkeun Nozomi dina taun 1992, waktuna beuki mondokan jadi 2 jam 30 menit. Ngagunakeun kareta seri N700 dina 2007 ngurangan waktu Nozomi jadi 2 jam 25 menit.
Kareta
Kodama eureun di unggal stasion. Kareta Nozomi jeung Hikari eureun di tempat-tempat nu beda.
Stasion
dina Basa Jepang
Kota
Jarak (km)
(ti Tokyo) Pindah jalur
Tanda
Tokyo 東京
Chiyoda, Tokyo 0.0
JR East:
Tōhoku Shinkansen, Jōetsu Shinkansen, Nagano Shinkansen, Yamanote Line, Jalur Utama Chūō, Sōbu Main Line, Keihin-Tōhoku Line, Jalur Utama Tōkaidō, Keiyō Line, Jalur Yokosuka
Tokyo Metro: ○ Marunouchi Line (M-17)
Shinagawa 品川
Minato, Tokyo 6.8
JR East:
Jalur Yamanote, Keihin-Tōhoku Line, Jalur Utama Tōkaidō, Jalur Yokosuka
Keihin Electric Express Railway: Main Line
Shin-Yokohama 新横浜
Kōhoku-ku, Yokohama 25.5
JR East:
Yokohama Line
Yokohama Municipal Subway ■ Blue Line (No. 3 Line)
Odawara 小田原
Odawara, Kanagawa 76.7
JR East:
Jalur Utama Tōkaidō, Shōnan-Shinjuku Line
Odakyū Electric Railway: Odawara Line, Izu-Hakone Railway: Daiyuzan Line, Hakone Tozan Railway: Hakone Tozan Line
Atami 熱海
Atami, Shizuoka 95.4
JR East:
Jalur Utama Tōkaidō (tujuan Tokyo), Ito Line, JR Central: Jalur Utama Tōkaidō (tujuan Maibara)
Mishima 三島
Mishima, Shizuoka 111.3
JR Central:
Jalur Utama Tōkaidō
Izu-Hakone Railway: Sunzu Line
Shin-Fuji 新富士
Fuji, Shizuoka 135.0
(no railway)
Shizuoka 静岡
Aoi-ku, Shizuoka 167.4
JR Central:
Jalur Utama Tōkaidō
Shizuoka Railway: Shizuoka-Shimizu Line ( Shin-Shizuoka Station)
Kakegawa 掛川
Kakegawa, Shizuoka 211.3
Central JR: Jalur Utama Tōkaidō
Tenryū-Hamanako Railway: Tenryū Hamanako Line
Hamamatsu 浜松
Hamamatsu, Shizuoka 238.9
JR Central: Jalur Utama Tōkaidō
Enshu Railway: Enshu Railway Line ( Shin-Hamamatsu Station)
Toyohashi 豊橋
Toyohashi, Aichi 274.2
JR Central: Jalur Utama Tōkaidō,
Iida Line
Nagoya Railroad (Meitetsu): Jalur Utama Nagoya, Toyohashi Railroad: Atsumi Line (, Shin-Toyohashi Station) Azumada Main Line (tramway, Ekimae Station)
Mikawa-Anjō 三河安城
Anjō, Aichi 312.8
JR Central: Jalur Utama Tōkaidō
Nagoya 名古屋
Nakamura-ku, Nagoya 342.0
JR Central:
Jalur Utama Tōkaidō, Jalur Utama Chūō, Jalur Utama Kansai, Jalur Utama Takayama
Nagoya Subway: ■ Jalur Higashiyama (H08), ■ Jalur Sakura-dōri (S02), Nagoya Railroad (Meitetsu): Jalur Utama Meitetsu Nagoya (, Stasion Meitetsu Nagoya) Kintetsu: Jalur Nagoya (, Stasion Kintetsu Nagoya) ■ Nagoya Seaside Rapid Railway: Jalur Aonami (AN01)
Gifu-Hashima 岐阜羽島
Hashima, Gifu 367.1
Nagoya Railroad (Meitetsu): Meitetsu Hashima Line ( Shin-Hashima Station)
Maibara 米原
Maibara, Shiga 408.2
JR Central: Jalur Utama Tōkaidō (tujuan Atami), JR West:
Biwako Line (a part of Tōkaidō Main Line, for Kyoto), Hokuriku Main Line
Ohmi Railway: Main Line
Kyoto 京都
Shimogyo-ku, Kyoto 476.3
JR West:
Biwako Line (tujuan Maibara), JR Kyoto Line (sabegan Jalur Utama Tōkaidō, tujuan Osaka) Sagano Line (bagean ti San'in Main Line), Nara Line
Kintetsu: Kyoto Line, Kyoto Municipal Subway: ■ Karasuma Line
Shin-Ōsaka 新大阪
Yodogawa-ku, Osaka 515.4
JR West:
Sanyō Shinkansen (tujuan ka Hakata Station), JR Kyoto Line
Osaka Municipal Subway: Midōsuji Line (M13)


text:
Jaladri
Jaladri atawa samudra (tina Basa Sangsakerta) nyaeta sagara nu lega tur mangrupakeun massa cai asin nu nararumbu ngawengku sakabeh pabeungeutan bumi, diwawatesan ku buana atawa kapuloan gede.
Aya lima samudra di bumi nyaeta:
Keur Samudra Kidul, di sababaraha nagara jeung kabudayaan di dunya, henteu dianggep minangka samudra nyorangan, tapi kabagi jadi Samudra Atlantik, Samudra Hindia jeung Samudra Pasifik kalayan wates kidulna basisir buana Antartika. Sedengkeun babagian wates samudra ku Organisasi Hidrografik Internasional, nyebutkeun yen Samudra Kidul dimimitian ti basisir buana Antartika tepikeun ka wates 60 darajat Lintang Kidul.
Samudra ngawengku 71% pabeungeutan bumi, kalayan legana kira-kira 361 juta kilometer pasagi, eusina kurang leuwih 1.370 yuta km³, kalayan jero raratana 3.790 meter. (Itungan ieu henteu kaasup sagara nu teu numbu ka samudra, siga Laut Kaspia).
Bagian nu leuwih leutik ti samudra nyaeta sagara, selat, jeung teluk.
Samudra atawa samudera oge mangrupakeun ngaran urut karajaan Islam di Propinsi Aceh, Indonesia.


text:
Universitas Islam Bandung
Sajarah[édit | sunting sumber]
Universitas Islam Bandung (disingket Unisba) lahir lantaran alpukah para inohong umat Islam sarta tungtutan masarakat Jawa Kulon supaya aya paguron luhur anu boga nafas Islam sarta ngababarkeun intelektualitas muslim. Cikal bakal Unisba dimimitian ku lahirna Perguruan Islam Tinggi (PIT) dina ping 15 Nopémber 1958, anu aya dina panangtayungan Yayasan Pendidikan Islam (YPI). Fakultas anu kahiji diadegkeun nyaéta Fakultas Syari'ah dina taun 1958, saterusna disusul ku Fakultas Ushuluddin sarta Fakultas Tarbiyah dina taun 1961.
Saterusna dina taun 1967 PIT dirobah jadi Universitas Islam Kiansantang. Saterusna dina taun 1969 diganti ngaranna jadi Universitas Islam Bandung (UNISBA) sarta satuluyna diadegkeun Fakultas Hukum (1971), Fakultas Élmu Pasti jeung Élmu Alam (1972) ayeuna MIPA, Fakultas Psikologi (1973), Fakultas Téknik (1973), Fakultas Ékonomi (1979), sarta Fakultas Élmu Komunikasi (1982) dina taun 2004 diadegkeun ogé Fakultas Kadokteran.
Tujuan atikan di Unisba nyaéta ngawujudkeun mujahid (pajoang), mujtahid (panalungtik) sarta mujaddid (pembaharu) dina hiji masarakat ilmiah anu Islami. Mangkana dina prosés atikan di Unisba réa dimuat atikan kaislaman nyaéta Atikan Agama Islam saban semester, mentoring Agama Islam, pasantrén mahasiswa sarta sarjana. Sagala rupa sarana katut prasarana atikan, prakték sarta panalungtikan minangka pangrojong prosés atikan di Unisba, disadiakeun sacara pepek, diantarana: laboratorium, pabukon, puseur binaan jeung laboratorium basa, puseur pangolahan data, internet, sarta sagala rupa puseur panalungtikan sarta pangabdian ka masarakat.
Pikeun nyumponan tungtutan atikan anu leuwih luhur, saprak taun 1998 Unisba geus muka Program Pascasarjana nyaéta Program Studi Élmu Hukum kalayan konséntrasi dina Hukum Islam sarta Hukum Pidana jeung Program Studi Manajemén Atikan Islam. Kiwari, kalayan idin operasional nomer 2952/D/T/2003, Unisba nambahan Program Pascasarja anyar, nyaéta Program Studi Élmu Komunikasi .


text:
Basa Minangkabau
Basa Minangkabau (Baso Minang) nyaéta salah sahiji basa ti rungkun basa Malayu anu diomongkeun hususna di wewengkon Sumatra Kulon, bagian kulon propinsi Riau sarta sumebar di sagala rupa dayeuh di sakumna Indonésia.
Sempet aya pertentangan ngeunaan hubungan basa Minangkabau jeung basa Malayu. Sawaréh pakar basa nganggap basa ieu minangka dialek Malayu, alatan lobana sasaruaan kosakata sarta wangun tuturan di jerona, samentara anu séjén malahan beranggapan basa ieu mangrupa basa teuneung anu béda jeung Malayu.
Kerancuan ieu disebabkan alatan basa Malayu dianggap hiji basa. Lolobana pakar kiwari nganggap yén basa Malayu lain hiji basa, tapi mangrupa hiji jumplukan basa di jero rungkun basa Melayik. Dina jumplukan Malayu kasebut, basa Minangkabau nyaéta salah sahiji basa.
Daptar eusi
Wewengkon sebar ceuk[édit | sunting sumber]
Sacara historis, wewengkon sebar ceuk Basa Minangkabau ngawengku urut wewengkon kakawasaan Karajaan Pagaruyung anu berpusat di Batusangkar, Sumatra Kulon. Batas-batasnya dawam dinyatakeun dina babasan Minang di handap ieu:
- Dari Sikilang Aia Bangih
- hingga Taratak Aia Hitam.
- Dari Durian Ditakuak Rajo
- hingga Sialang Balantak Basi.
Sikilang Aia Bangih nyaéta wates kalér, ayeuna di wewengkon Pasaman Kulon, berbatasan jeung Natal, Sumatra Kalér. Taratak Aia Hitam nyaéta wewengkon Bengkulu. Durian Ditakuak Rajo nyaéta wewengkon di Kabupatén Bungo, Jambi. Anu pamungkas, Sialang Balantak Basi nyaéta wewengkon di Rantau Barangin, Kabupatén Kampar, Riau ayeuna.[rujukan?]
Basa Minangkabau ogé jadi basa lingua franca di wewengkon basisir kulon Sumatra Kalér, komo ngahontal laér nepi ka basisir kulon Acéh. Di Acéh, penutur basa ieu disebut minangka Aneuk Jamee. Sajaba ti éta, basa Minangkabau ogé diomongkeun ku masarakat Negeri Sembilan, Malaysia anu nini moyangnya mangrupa pendatang asal ranah Minang saprak berabad-abad tiheula. Dialek basa Minangkabau Negeri Sembilan ieu disebut Baso Nogoghi.
Dialék[édit | sunting sumber]
Basa Minang ngabogaan loba dialék, komo antarkampung anu dipisahkeun ku walungan ogé bisa miboga dialék anu béda.[rujukan?] Béda pangbadagna nyaéta dialék anu diomongkeun di wewengkon Basisir Kidul sarta dialek di wewengkon Mukomuko, Bengkulu.
Sajaba ti éta dialek basa Minangkabau ogé diomongkeun ku sawaréh nu nyicingan di sapanjang basisir kulon pulo Sumatera mimitian ti Natal, Sibolga, Barus di Sumatera Kalér nerus ka Singkil, Simeulue, Acéh Kidul, Acéh Kulon Daya sarta Meulaboh di Acéh. Di Acéh dialek Basa Minang ieu disebut kalayan Basa Jamee.
Di handap ieu nyaéta perbandingan béda antara sawatara dialek:
Pikeun komunikasi antar penutur basa Minangkabau anu sakitu rupa-rupa ieu, pamustunganana dipergunakanlah dialek Padang minangka basa baku Minangkabau atawa disebut Baso Padang atawa Baso Urang Awak. Basa Minangkabau dialek Padang ieu pisan anu jadi acuan baku (standar) dina ngawasa basa Minangkabau.[rujukan?]
Conto[édit | sunting sumber]
Karya sastra[édit | sunting sumber]
Karya sastra tradisional berbasa Minang ngabogaan persamaan wangun kalayan karya sastra tradisional berbahasa Malayu umumna, nyaéta ngawangun pantun, carita rahayat, hikayat nini moyang (tambo) sarta adat-istiadat Minangkabau. Penyampaiannya biasana dipigawé dina wangun carita (kaba) atawa dinyanyikan (dendang).
Perbandingan jeung sawatara basa séjén ti rungkun Malayu[édit | sunting sumber]
Urang Minangkabau umumna boga pamadegan loba persamaan antara Basa Minangkabau jeung Basa Malayu/Indonesia. M. Rusli dina Peladjaran Bahasa Minangkabau nyebutkeun dina pokona béda antara Basa Minangkabau sarta Basa Indonésia nyaéta dina béda lafal, sajaba béda sawatara kecap.
Conto-conto béda lafal Basa Malayu/Indonesia sarta Basa Minangkabau nyaéta kieu:
- ul-ua, conto: bandul-bandua
- ut-uik, conto: rumput-rumpuik
- us-uih, conto: putus -putuih
- is-ih, conto: baris -barih
- it-ik, conto: sakit -sakik
- as-eh, conto: batas -bateh
- ap-ok, conto: atap -atok
- at-ek, conto: rapat-rapek. Pikeun kecap-kecap asalna ti basa kosta at-aik, conto: adat-adaik
- al/ar-a, conto: jual-jua, kabar-kaba
- e(pepet)-a, conto: beban-baban
- a-o, conto: kuda-kudo
- awalan ter-, ber-, per- jadi ta-, ba-, pa-. Conto: berlari, termakan, perdalam (Basa Malayu/Indonesia) jadi balari, tamakan, padalam (Basa Minangkabau)[2]
Persamaan antara basa Minangkabau sarta sagala rupa basa séjén ti rungkun Malayu bisa contona ditempo dina perbandingan kosakata katut:
Béda bisa ditempo dina vérsi unggal ti Pernyataan Umum ngeunaan Hak-hak Asasi Manusa:
Catetan[édit | sunting sumber]
- ↑ Moeliono, A.M., (2000), Kajian serba linguistik: untuk Anton Moeliono, pereksa bahasa, BPK Gunung Mulia, ISBN 9796870045.
- ↑ Edwar Djamaris, Beberapa masalah dalam penerjemahan naskah Sastra Minangkabau
Référénsi[édit | sunting sumber]
- Tata Bahasa Minangkabau, Gerard Moussay
(Judul pituin: La Langue Minangkabau, ditarjamahkeun ti basa Perancis ku Rahayu S. Hidayat), ISBN 979-9023-16-5.


text:
Category Archives: Pupujian/Nadoman
Mikawanoh Nadoman atawa Pupujian
Nadoman atawa pupujian mangrupakeun hiji wangun kakawihan anu eusina ngeunaan bagbagan agama atawa ngeunaan kahirupan anu diwengku ku agama. Eusina lolobana mah ngeunaan pépéling pikeun kahirupan jalma. Salian ti ngeunaan pépéling, aya ogé anu nyaritakeun ngeunaan agungna Gusti Alloh, ngeunaan kahirupan Kanjeng Nabi Muhammad jeung anu séjénna.
Nadoman osok dikawihkeun hususna ku barudak nalika nungguan datangna waktu solat (saméméh ngong adan) atawa nungguan diadegkeunana solat (sanggeus ngong adan nungguan komat). Dina nungguan waktu solat saperti solat Maghrib atawa Isya, di masigit barudak osok ramé nadoman atawa pupujian. Lamun di masigitna aya TOA atawa sapeker, nadomanana osok disambungkeun kana TOA. Kusabab kitu, dina waktu Maghrib mah di masigit téh osok ramé ku barudak anu ngadon nadoman atawa pupujian, malahan mah aya anu osok patarik-tarik sora. Sanajan remenna osok ku barudak dinadomkeunana, tapi kolot ogé osok miluan ngawihkeun pupujian atawa nadoman.
Ngeunaan jinis jeung rupa nadoman atawa pupujian, kacida lobana. Ngan sakumaha jinis kakawihan baheula, loba nadoman atawa pupujian anu ngan ukur tatalépa ngaliwatan carita atawa omongan wungkul, henteu nepikeun ka ditulis dina buku. Hususna di pilemburan. Nadoman atawa pupujian téh tatalépa ku jalan diapalkeun. Dina sakalina lila henteu dinadomkeun téh apanan poho waé bari jeung teu boga catetanana. Salian ti eta oge kadang kusabab tatalepana ngaliwatan omongan kalawan langsung diapalkeun, jarang anu apal kana judul nadoman atawa pupujian anu keur dinadomkeunana. Teuing ti dituna oge geus tanpa judul….
(Gambar meunang nginjeum ti http://a1.sphotos.ak.fbcdn.net/)


text:
Ngapalkeun téh kaganggu pisan. Ka imah jul-jol tamu. Leuheung mun sakeudeung, da ieu mah aya nu nepi ka sapoé jeput, malah aya nu nepi ka peuting. Bari ramé ngobrol, komo ka nu godégan mah teu resep pisan, ngomongna cowong.
Mimiti mah teu kaharti na aya naon atuh di imah téh, ngan ngarobrol wé. Aya nu nyebutkeun rapat cenah. Naha nya?. Pan biasana Mamah jeung Apa mah tara rapat, komo mun aya kumpulan warga di RT da tara pisan. Céték cenah urusan di RT mah. Éta wé mun aya giliran pangajian di imah, ti kumpulan pangajian di RT, Mamah sok luh lah. Mimindengna nyieun alesan ambih teu katempatan. Alesan séjén cenah haroréam masak keur susuguh. Aya deui alesanana téh majarkeun hororéam ngamparkeun samak. Asa teu asup akal alesanana téh. Ma enya ngamparkeun samak wé jadi alesan. Padahal di tengah imah téh teu lega-lega teuing, paling gé cukup keur tilu puluh jelema mah. Mun ngarparkeun samak téh da moal hésé. Geus puguh ari nyebutkeun sibuk di kantor mah, alesan biasa éta mah.
Loba tamu nu ngarobrol, tapi teu kaharti naon nu diobrolkeunana. Aya nu nyebutkeun taktik jeung strategi, aya nu ngobrolkeun hasil survéy, aya nu ngobrolkeun pengerahan massa, aya nu ngobrolkeun saingan, aya nu ngobrolkeun partéy, aya nu ngobrolkeun sabaraha biayana jeung rupa-rupa deui.
Najan kuring api lain gé, da tetep wé obrolanana téh kadéngé. Najan panto kamar geus ditutupkeun, angger wé kadéngé. Najan kamar kuring aya di loténg gé angger wé kadéngé.
Kadéngéna Mamah loba tatanya. Kadéngéna Mamah loba ménta data. Kadéngéna Mamah loba ménta pangrojong. Kadéngéna Mamah loba nitah.
Unggal tamu nu datang sok disuguhan, aya kuéh, aya opak, aya bubuahan. Dina méja makan, sangu saboboko metung, lengkep jeung deungeunna. Geus puguh ari cai kopi mah tara eureun. Nu karunya Bi Siti, nu babantu di imah kuring, di dapur téh teu eureun gawé. Nyangu, ngagoréng cau, ngagoréng ulén, nyieun cikopi, mangmeulikeun roko, kukumbah piring, kukumbah gelas, ngepél, sasapu. Terus kitu ti isuk nepi ka peuting.
Nu anéh, Mamah loba meuli buku jeung loba ngalanggan koran. Mamah jadi rajin maca koran, Mamah jadi rajin maca buku, Mamah jadi rajin ngadéngékeun warta berita tina televisi, tina radio, jeung mindeng muka internét.
Buku nu dibacana lolobana buku politik, buku sual kakawasaan jeung buku sual tata nagara. Disebut anéh téh pédah wé biasana mah tara katingali rajin maca. Biasana maca koran gé ukur saliwat-saliwat. Ari ieu mah mani telik. Loba nu di kliping jeung ditandaan sagala, penting cenah. Jeung ongkoh deuih nu dibacana buku sual politik, pan biasana mah mun meuli buku gé sual busana atawa kulinér. Ti iraha nya Mamah popolitikan?.
Kaharti sotéh sanggeus aya rapat kulawarga. Duka rapat duka naon disebutna, pokona ngumpul wé kulawarga téh. Aya Ua Uyuh ti Cimahi, aya Mang Dana ti Sukasari, aya Aki Sanusi jeung Nini Hodijah ti Ciawi, aya Bi Iyang ti Lémbang. Tamu nu séjén mah euweuh saurang-urang acan, sigana teu meunang hadir ku Mamah ari lain kulawarga mah.
Rapat kulawarga teh isuk-isuk, poé Minggu. Cék Mamah ambih loba nu hadir ari poé peré mah. Sabenerna hororéam ngilu rapat téh, da éta pan ari Minggu mah sok aya filem kartun nu ramé dina télévisi. Tapi Mamah keukeuh kuring kudu milu. Hororéam-hororéam gé kapaksa ngilu masamoan. Kuring mah diuk wé di juru deukeut Aa.
Aa téh lanceuk kuring, mahasiswa, seméster ka lima. Rada jauh umur kuring jeung Aa téh, ganjor genep taun, ari kuring kakara kelas dalapan..
Nu ngamimitian biantara téh Apa, biasa wé eusina biantara mah, nganuhunkeun kasumpinaganana ka baraya nu hadir. Tuluy ditéma ku Mamah. Tah Mamah nu ngajelaskeun sagala rupana mah. Geuning Mamah téh rék nyalonkeun diri jadi anggota législatif. Euleuh Mamah téh rék jadi kontéstan pemilu. Ajaib, cék gerentes haté kuring. Paingan Mamah rajin meuli buku sual politik, paingan rajin maca koran, paingan rajin ngadéngékeun radio, paingan rajin lalajo warta berita dina télévisi.
Cék Mamah “Kitu pamaksadan téh, mugi sadayana baraya nu hadir tiasa ngarojong tur nyuhunkeun du’ana nu ihlas, supados kalaksanakeun sadayana pamaksadan”.
Kabéh nu hadir ngabigeu, sigana jauh tina panyangka, lantaran euweuh pisan iber ti anggalna. Geus rada leler terus Ua Uyuh nyarita “Ieu téh geus gilig?”
“Insya Alloh tos gilig, malih parantos daftar ka KPUD Propinsi”. Kitu jawab Mamah.
Oh Mamah téh rék jadi calon anggota législatif tingkat propinsi, kitu gerentes hate kuring.
“Sukur atuh ari geus gilig mah, hartina geus panceg dina paniatan” saur Ua Uyuh.
Nu garo-garo teu ateul téh Aa, élékésékéng, duka ku naon.
“Asa kakara ieu téh aya nu rék ancrub dina popolitikan di kulawarga urang” cék Bi Iyang. Bi Iyang téh adina Mamah. Cék dongéng Nini Hodijah mah antara Mamah jeung Bi Iyang sok jadi saingan, sok silih éléhkeun. Mamah jeung Bi Iyang téh umurna teu sabaraha béda, ngan béda dua taun. Mun béda pamadegan sok adu arguméntasi nepi ka silih gebrag, tapi sabalikna mun papada satuju sok silih béla. “Alus tah, sugan wé kulawarga urang tambah komara, pan reueus di kulawarga aya nu jadi anggota legislatif” cek Bi Iyang. Sigana Bi Iyang sapamadegan jeung Mamah, pasti bakal silih béla.
“Teu, teu satuju Aa mah” cék Aa tarik. Nu séjén ngalalieuk ka Aa. Kabéh jempling. Aa teu neruskeun omonganana, siga nu ngadagoan réaksi ti Mamah. Celengkeung téh Bi Iyang nu nanya ka Aa “Naon alesanana pangna teu satuju?”.
“Politikus sajati mah teu kieu carana” cék Aa.
“Politisi” cék Mamah teu éléh tarik “Geuleuh Mamah mah disebut politikus teh, ditikuskeun pisan atuh da, memangna Mamah téh beurit”.
“Keun wé, da sarua kénéh hartina mah” cék Ua Uyuh.
“Enya naon alesanana” Bi Iyang nanya deui ka Aa semu maksa.
“Kahiji, Mamah tos ngalanggar hak menyatakan pendapat ti Aa sareng ti Réré”. Réré téh nénéhna kuring. “Margi Mamah teu ngawartosan Aa sareng Réré sateuacan daptar ka KPUD, Mamah tos ngagunakeun kakawasaan kanggo maksa atanapi ngagolkeun kahoyong nyalira. Mamah tos cidra tina ajén demokrasi di kulawarga” Aa nyaritana antaré, siga nu hayang dilenyepan ku nu hadir, tuluy ngarawél cai keur nginum dina gelas pelastik.
“Kadua, Mamah bakal janten politikus karbitan” Aa keukeuh nyebut politikus “Margi Mamah teu gaduh pangalaman dina organisasi politik, kaahlian Mamah dina organisasi sosial. Sagala rupi gé ari karbitan mah sok asak kapaksa, moal waras sareng moal leres, Cau gé nu asak dikarbit mah tara amis”.
“Katilu, naha Mamah apal kana kaayaan daérah nu bakal diwakilan ku Mamah, pan Mamah mah langkung apal kana kulinér sareng busana”
“Aya kénéh kaopatna?” Bi Iyang nanya ka Aa.
“Aya, mung cekap sakitu wé heula, hoyong terang heula hujah ti Mamah” témbal Aa.
“Tah kitu Ceu, mangga kumaha waleranana” cék Bi Iyang bari ngarérét ka Mamah. Bi Iyang rarasaan téh siga jadi panumbu catur acara talk show dina télévisi.
“Ké heula Bi, Réré can ditaros” cék Aa “Kumaha Ré satuju?”
Kuring gideug, tanda teu satuju. Alesanana mah tangtu Mamah bakal leuwih sibuk, pasti sagala rupa pagawéan di imah bakal diteumbleuhkeun ka Bi Siti. Iraha atuh kuring dipépéndé ku Mamah, iraha atuh kuring ngobrol jeung Mamah, piraku curhat kudu ka Bi Siti?. Mamah kerung kuring ngomong kitu téh.
Mamah ngablamblam ngajawab sakabéh kateupanujuan boh ti Aa boh ti kuring. Jawaban keur Aa nu panjang téh, ari jawaban keur kuring mah Mamah ukur nyarita “Moal atuh Ré, da Mamah gé apal kana manajemén waktu”. Apa mah ukur nyéréngéh, ngabandungan kana jawaban ti Mamah téh.
“Tuh pan, sadayana waleran Mamah sanés dina logika politik tapi langkung dina logika sosial” cék Aa. Tuluy Aa ngaguar kalemahan jawaban Mamah, kuring mah cicing wé da teu ngarti, nu kumaha logika politik teh.
Sigana Apa surti lamun ieu adu rényom diteruskeun bakal kamana mendi. Cék Apa “Salaku imam, salaku kapala kulawarga, ayeuna mah urang silih hargaan wé kana kahayang séwang-séwangan, ulah nepi ka kulawarga téh ilang dangiang gara-gara teu silih hargaan”
Aa némpas “Muhun Pa, mung ulah dugi ka biaya kanggo kuliah, biaya Réré sakola, kacéot ka partéy wé”
Na atuh barakatak téh Ua Uyuh seuri mani ngagakgak bari nyarita “Tah geuning betus, enas-enasna tina teu kapanujuan Aa téh alesanana kitu”
Aa nyela cariosan Ua Uyuh “Da leres Ua, geura sabaraha kedah setor artos ka partéy, sabaraha biaya kampanye, sabaraha biasa mésér kaos, sabaraha biaya nyitak selebaran, nyitak baner, milari dukungan, biaya kanggo tim suksés”.
“Moal atuh Aa, da partéy ieu mah partéy nu alus, partéy nu jujur” cék Mamah.
“Naha aya kitu partéy nu saé, naha aya partéy nu jujur?” témpas Aa.
“Geus, geus, sual partéy mah, saréréa gé geus pada nyaho. Sual biaya , éta mah urang pasrahkeun wé kana kawijaksanaan kapala kulawarga nu ngaturna” saur Ua Uyuh bari ngarérét ka Apa. Apa ukur unggut-unggutan.
“Kulawarga jaman ayeuna mah indung jeung anak téh pacéntal-céntal, debat, alus ari kituna mah” cék Ua uyuh deui semu ngagerendeng.
Pas Bi Iyang rék nutup acara kumpulan kulawarga, Aa nyela heula “Interupsi Bi, patarosan ka Mamah, naha Mamah tos siap upami éléh, upami teu aya nu milih?”
“Siap” témbal Mamah tandes pisan.
Acara kumpulan téh ditutup ku du’a, digalantangkeun ku Aki Sanusi dina basa Arab, du’a salamet, dina du’a téh teu nyabit-nyabit pamaksudan Mamah.
**
Sababaraha minggu saméméh kampanye Mamah mindeng uah aéh ka tatangga, Mamah jadi daréhdéh. Mamah mindeng ngider nepungan tatangga. Pangajian RT gé dihiap-hiap di imah. Pangajian RT nu tadina sabulan sakali, dirobah jadi saminggu sakali tempatna di imah. Kitu deui ka tukang béca nu sok mangkal di tungtung jalan, Mamah ngabagi kaos. Najan indit ka tatangga nu anggangna teu jauh gé sok ngahaja nyalukan tukang béca, ongkosna sok ditambahan jadi gedé.
Tamu nu godégan téa, beuki mindeng datang ka imah, tamu beuki loba. Sigana nu godégan téh ketua tim suksés Mamah. Di imah beuki ramé teu puguh. Tong boro bisa ngapalkeun nu tenang, dalah saré gé teu tibra. Nu babantu di imah ditambahan ku dulurna Bi Siti., da kawalahan ku sorangan mah. Bi Iyang kungsi datang sababaraha kali, mantuan Mamah.
Di imah ngabugbrug selebaran jeung baner maké gambar Mamah, ditulisan “mohon doa restu”. Cék Aa “Kawas Mamah sok ngadu’akeun batur wé” duka naon maksudna Aa ngomong kitu téh. Aa mah siga nu sinis ka Mamah téh.. Aya deui nu nyayeud téh, bandéra partéy, ditilepan da tina lawon. Di buruan aya leunjeuran awi ngabugbrug, sigana keur tihang bandéra. Jeung tulisan lianna. Duka timana duitna keur ngabiayaan nu kararitu téh, da meureun lain duit saeutik. Matak pantes mun Aa meupeujeuhkeun ulah ngaganggu duit keur biaya sakola.
Nu anéh deui, dina koran aya artikel beunang Mamah, wah hébat artikel beunang Mamah bisa dimuat. Tapi iraha nulisna nya, pan sakitu sibukna. Aa ku kuring dibéjaan aya artikel beunang Mamah dina koran. Aa batuk nepi ka ongkék, teuing ongkék enyaan teuing ongkek bohong, ngan cék Aa éta nu nulisna ghost writer. Beu teu nyaho deui baé naon hartina ghost writer téh.
Dina mangsana kampanye, Mamah leuwih sibuk, angkag ingkig ka ditu ka dieu. Nu karunya mah Apa, terus-terusan marengan Mamah, kababawa sibuk. Kungsi Mamah ménta dibarengan ku Aa. Aa kalah jejebris, bari ngomong “Urang silih hargaan kana pamadegan séwang-séwangan wé Mah”. Mamah teu bisa majar kumaha. Kuring gé sarua jeung Aa, haroréam, males pokona mah. Nu keu kitu nu disebut manajemén waktu téh? Ngan aya reueusna ka Mamah téh, Mamah jadi siga beuki pinter. Pinter pidato, pinter debat. Ngan mun didéngé-déngé nu mindeng diucapkeun téh ukur jangji. Cék Aa, mana aya nu pidato atawa debat dina kampanye dumasar kana program.
Éta gambar mamah, napel dina tatangkalan, napel dina tihang listrik, napel dina témbok bénténg, napel dina pager imah batur, napel dina tonggong batur. “Ih rujit ningalina gé, siga nu teu boga aturan” cék Aa. Ari kuring mah asa éra ningali kitu téh, komo basa babaturan sakola nanya, kuring teu ngajawab ukur unggeuk kapaksa. Pangna éra téh, kumaha mun mamah éléh, euweuh nu milih, disebutna looser, pacundang. Pan matak wirang kulawarga. Meureun batur téh ngajebian bari nyebut “Loser, loser…”.
Saminggu sanggeus poé pamilihan, Mamah kaciri rada alum. Tamu nu sok jul-jol mimiti lus-les. Komo nu godégan mah tara katingali pisan. Di imah jadi karasa tiiseun. Bi Siti gé rajeun kaciri gégéléhéan. Kuring gé jadi betah deui, bisa ngadéngékeun lagu tina radio, bisa lalajo télévisi, bisa maca buku, bisa gégéléhéan dina korsi. Ngapalkeun téh karasa tumaninah. Cék Aa bari rada ngaharéwos “Mamah éléh, tong loba omong, jempling wé”. Kuring rada ngeleper ngadéngé béja kitu téh. Loser?.
Naha engké Mamah bakal tetep daréhdéh ka tatangga, naha éngké pangajian RT bakal di imah deui? Naha bakal bijil deui alesan haroréam ngamparkeun samak? Naha engké tulisan artikel Mamah bakal dimuat deui dina koran?.
Ti kamar kadéngé oho-oho Mamah gohgoy, oho-oho Mamah muriang.


text:
Gaussian noise
Noise Gauss atawa Gaussian noise nyaeta noise nu boga fungsi dénsitas probabilitas (probability density function, disingket pdf) distribusi normal (katelah oge minangka distribusi Gauss). Ceuk basa sejenna, nyaeta niley dimana noise nu aya sumebar nurutkeun distribusi Gauss. Ilaharna dipake minangka white noise aditif keur ngahasilkeun additive white Gaussian noise (AWGN).
Penjelasan[édit | sunting sumber]
Gaussian noise didefinisikeun minangka noise kalayan distribusi amplitudo Gauss. Hal ieu ngajelaskeun yen taya korelasi noise dina wanci atawa spectral density noise. Nandaan noise Gauss minangka noise 'bodas' nerangkeun korelasi noise. Urang perlu make itilah "noise Gauss bodas" lamun hayang bener. Noise Gauss kadang-kadang disaruakeun jeung noise Gauss bodas, tapi lain eta kasusna.


text:
Keiji Inafune
Keiji Inafune (稲船 敬二) gumelar ping 8 Mei 1965, nya éta kepala penelitian jeung pengembangan bisnis online di Capcom, nu ka wéntar sabagé ilustrator jeung co-desainer dina karakter Video Game Mega Man, ogé sabagé produsér Onimusha, jeung Dead Rising.[1]
Awal Karir[édit | sunting sumber]
Keiji Inafune lulus kuliah dina taun 1987, tuluy néangan gawé pikeun jadi Animator, nu ahirna Inafune diajak gabung jeung parusahaan Capcom.[2] Mimitina Inafune gawé dina nyieun game Street Fighter, tapi ahirna anjeunna kaluar tina éta tim, tuluy digawé deui dina hiji tim proyék anyar nya éta proyék Rockman (di Amerika Serikat kawéntar ku ngaran Megaman).[2] Dina éta Proyék Inafune di tugaskeun pikeun nyieun sakabéh karakter jeung buku intruksi dina éta game.[2]
Rockman nu kahiji ahirna bérés, jeung kajual leuwih tina nu dipiharep, tapi masih kénéh goréng.[2] Camcom ahirna embung deui neruskeun anu kaduana.[2] Ahirna tim ieu di béré tugas pikeun ngamekarkeun Professional Baseball Murder Mystery, tapi tim Rocketman hayang ngamekarkeun deui Rockman nu séjén.[2] Sabada ménta ijin pikeun nuluykeun éta proyék, ahirna Capcom satuju, asal tim Rocketman kudu ngamekarkeun Professional Baseball Murder Mystery tepat waktu.[2] Sabada méakeun waktu 20 jam tina sapoé pikeun ngembangkeun ieu game, ahirna dina waktu nu sarua ieu tim menang ide piekun Rockman nu kadua, nya éta grafisna nu leuwih hadé, lagu nu leuwih hadé, jeung musuh nu leuwih loba.[2]
Ahirna, Rockman tuluy suksés, jeung Keiji Inafune (dina krédit game sok ditulis INAFKING) jadi katélah ku sebatan bapak Rockman.[2] Ayeuna aya 40 leuwih judul Rockman.[2]
Ayeuna Keiji Inafune atawa INAFKING téa ngajabat sabagé General Manager of Capcom Production Studio 2 jeung pagawé di parusahaan senior Capcom.[2] Salian ti Rockman, anjeunna ogé jadi produser dina seri game Onimusha, jeung anu paling anyar nya éta Dead Rising.[2]


text:
LAMUN pareng keur cicing hareupeun hawu, bari meuleum sampeu, diharudum ku samping butut, teu poko ngelepus udud daun kawung, dibarengan ku hiliwirna angin isuk, teu poho cai kopi pait sageulas. Ari diuk luhureun jojodog, geus pasti bari milang katunggara, ngitung ka bingung. Da kusabab hate keur gudawang , lain kulantaran raheut kakadek bedog atawa kakeureut raheut ku peso. Da puguh ieu mah gudawangna oge lantaran kanyeunyeurian kusabab bebene direbut batur. Eh, lain direbut ketah, da puguh manehna hayangan kanu lain.
Lamunan tinggal lamunan, da geuning ari keur ngarandapan ka sedih mah naon anu katenjo ku panon teh sagala rungseb, nenjo ember siga tutunggul kubur, nenjo cai es rujah kalapa siga dahdir, nenjo mobil ge apan siga beca butut anu ngadon camberut. Diuk dina jojodog asa ngalayang kakalayangan, sok rus ras kana sumeblahna manah, asa hayang teuing ngajol ka jurang anu jero, atawa ngadagorkeun sirah kana tihang listrik. Cai kopi pait teh asa beuki pait, melel, geus teu wawuh deui jeung letah, bener…. sok hayang nyeblokkeun cai kopi kana rarayna anu geulis, nu geus ngaraketan hate, udud daun kawung mah geus puguh, da tidituna oge hangru, bau, asa mingkin hangru, hanyir nu aya.
Duh, asa poek mongkleng buta rata kieu alam dunya. Rek lumaku kaditu ka dieu geus teu sumanget, da sumangetna geus beakeun dipaokan ku bebene hate. Komo lamun leungen abus kana saku boh baju boh calana, duit geus beak, gajih sabulan teh ngan saukur beak keur mayar setoran Motor. Keuna ku paribasa nete semplek nincak semplak, kitu salah kieu salah, lamun awak keur tiis mah sagala rupa oge karasa tiisna;
Hate asa beuki gudawang, moal bisa diubaran ku karembong beureum, moal bisa dibeukeut ku samping kebat, nalika katenjo bebene hate pangupa jiwa pujaan manah keur digagandong ku kabogohna. Katenjo ku juru panon manehna meni suka bungah, seuseurian, atoh, gumbira, sedengkeun ari kuring ngadon ngolomoh curuk, bari reumbay ku ci panon ngalembereh kana pipi. Bener, katunggara euweuh tungtungna, hayang teuing anu digandong teh labuh, terus anu ngagandongna oge pipilueun labuh, salian ti labuh teh hayang teh sirahna diadu jeung batu cadas, terus katenggar ku tanduk munding mang Ganda. Kitu… hate oge jadi goreng ka batur, sirik pidik jadi cirina ati.
Keur ngadon ngalamun hareupeun hawu, gorowok anu jadi nini ngageroan. Duh, geus pasti rek nitah balanja ka Warung atawa maraban hayam jeung embe. Geus puguh awak asa lalungse, kari-kari dititah kudu ngalakonan nu karitu patut. Mending ngasupkeun sirah kana hawu jigana teh, maturan beuleum sampeu dina ruhayna seuneu anu marakbak. Ngan, ari ngalawan kanu jadi nini mah teu wani, da ceuk mang Haji Jajang ge eta teh dosa gede, sanajan keur gering hate, embung ari dikutuk jadi batu atawa arca kunu jadi nini mah. Kapaksa bari ngulapes-ngulapes oge nyamperkeun kanu jadi nini. Masih di harudum ku samping butut, beungeut mah geus puguh leuwih butut alabatan bubuturan jeung topo paranti ngepel.
Duh gusti…. Nini nitah ngala cai, kudu nimba di sumur Haji Ook. Mangkaning kudu ngaliwatan ka imah manehna. Rek ngala cai kanu jauh geus puguh waregah, kapaksa sanajan era jeung embung nenjo manehna oge ngala cai teh ka Sumurna Haji Ook. Ember dibawa meni beurat nakeran asa ngajingjing stum jeung beko, samping masih dipake morosot saeutik mah teu jadi masalah, da keur nyeri hate ieuh, buuk masih acak-acakan kusabab can mandi kana tilu poena, awak ngan saukur dibunian ku kaos sangsang kohok, geus teu sumanget barangpake ku papakean anu aralus teh, calana levis, baju cele, kameja jeung kaos merek ” Harley Davidson” mah geus teu dipalire. Komo make minyak seungit mah, dalah minyak merek ” Bulgary atawa Kenzo” oge geus teu ka ambeu-ambeu acan seungitna. Bulu kelek rangeteng siga hurang anu napel kana bulu bitis, teuing bau teuing heunteu da ku irung mah teu kaangseu-angseu acan.
Jantung ratug, manah sumeblak, nalika nenjo manehna keur sasapu hareupeun imah. Rek nguliseud ka pipir kaburu katenjoeun. Dada asa beuki rongkah kaduruk nalika manehna gugupay, lain ku lengueun tapi ku sapi nyere, ” Kang Kesinih….!” Pokna teh. Duh kieu geuning ari jalma leutik mah teu ku batur ku deungen pada ngahinakeun. Jigana dianggap runtah kuring teh. Disaruakeun jeung kalakay daun nangka.
Bari leumpang lalaunan hate dipinuhan ku amarah kapaksa ngadeukeutan manehna.
” Aa, maafin Ijoh ya!” Pokna semu kekelemesan.
Nepika katenjo taneuh beureumna oge, moal dihampura ku aing!!! Gerentes hate, da ngadak-ngadak jadi sebel atuh nenjo manehna sok sanajan ceuk batur mah manehna teh kembang desa, awewe panggeulisna, ayeuna mah katenjo ku kuring siga kuntilanak, ririwa, atawa bebegig sawah.
” Aa, mau khan Maafin Ijoh!!” Pokna deui, ” Aa, orangnya baek dweh!”
Ah, siahh… tong loba ngomong, haseum kadengena oge, komo bari luwu -lewe kitu mah, kagok borontok kapalang belang aing mah kumaha engke we, teu sudi ngahampura kana kalakuan awewe model maneh, awewe nu teu satia kana sabda, awewe nu sok jalir kana jangji, awewe anu gampang kabongroy ku harta jeung ku banda, awewe nu teu bisa ngahargaan kana cinta, awewe burunungul, awewe gelo, kitu hate ngagorowok tapi hese dikedalkeunana.
” Ya, udah… Ijoh mendingan nyapuin lagi buruan…!” Ceuk manehna, bari sasapu jeung teu nolih deui ka kuring.
Kuring ngajugjug bari ngagedir ku amarah ka sumur Haji Ook. Loba pisan awewe anu keur kukumbahan, nyeuseuh jeung ngala cai.
Bener…. asa hayang ngajol ngagujubarkeun maneh ka jero sumur mun teu nenjo kanu jadi nini mah. Nimba cai ge dipangpenkeun ember teh ka jero sumur. Kabeh anu aya didinya katenjo kagetna, malah ceu Itoh mah molotot sagala.
” Aduh… kunaon silaing teh Sujang…. kos anu kasurupan ku Mbah Lemud siah ngala cai teh. Eta kade ember bisi beulah!”
” Hampura , Ma!!” Ceuk kuring bari jung ngangkatkeun ember anu geus pinuh ku cai.
Ember ku kuring dilepaskeun, cai ngabayabah ngalembereh dina taneuh, bumi alam asa inggeung, kawas aya lini sayuta skala richter, tetenjoan ranyany kararoneng, geus teu inget kana nanaon deui, waktu nenjo manehna keur ngepel di barengan ku kabogoh anyarna. Silih simbeuh ku cai, saleuseurian, silih udag di buruan, malah si Pepen, kabogoh anyuarna mah siga nu ngahajakeun sok tual-toel kana kana gado manehna.
” Aa, Apen, ayo kejar , IJoh!!!” Pokna teh, bari ngadelekan ka kuring, siga nu ngahaja mapanas.
Kuring balik, ember kosong dijingjing, samping nyapuan taneuh, cimata ngeclakan euweuh beakna.
” Jang, kunaon ari nyaneh!” Ceuk nu jadi nini bari ngusapan kana buuk.
” Ujang teh nuju raheut manah, Ma…”
” Keun atuh da biasa ari nandangan nu kitu mah. Geus ah ngewa, era ku tatangga…”
Sajongjonan kuring cicing. Omongan nu jadi kolot aya benerna. Ucapan nini teu salah, raheut hate mah geus biasa, pasti tumiba ka sakuliah jalma. Tong boroning aing, selebritis oge loba anu putus cinta, jalma-jalma gede oge loba nu raheut hate. Gerentes hate.
Berebet kuring lumpat, muru ka Imah manehna. Geus teu panas deui ayeuna mah, waktu manehna silih udag jeung si Pepen.
” Ijohhhhhh……… Aa maafin neng!” Ceuk kuring ngagorowok. ” Aa.. ayeuna sudah boga semangat deui….!” Ceuk kuring poho samping nyingsat saeutik, ” Masih loba keneh ceuk ema oge awewe lain salian maneh Ijoh…!”
Manehna jeung si Pepen bati olohok ngebang kadu, mata simeuteun, nenjo kalakuan kuring anu kitu.
Bari ngeupeulkeun leungeun, kuring lumpat ka jalan, teu malire loba nu nenjokeun, terus ngagorowok, ” Aing Lalanang ti medan laga, lalaki ti tegal jurit, tineung-ludeung moal honcewang komo ringrang, awewe masih keneh loba , awewe masih keneh loba nu nganti aing!! Ieu aing… lalaki sajati, nu moal eleh kusabab raheutna ati….!” Kuring gogorowokan sapanjang jalan.
Ceuk batur mah, kuring teh geus jadi jalma gelo da uanggal poe ngadon lumampah kaditu ka dieu bari gogorowokan, jeung ngucapkeun, ” Aing lalaki sajati….”.
BALANDONGAN, MARET 2010


text:
Dangdut Sunda Bangbung Hideung Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Khrisna Nada - Bangbung Hideung Dangdut Koplo Mp3
Teh Euis Sl - Bangbung Hideung - Kapalaycom Mp3
Mandiska Group - Bangbung Hideung Mp3
Rika Rafika - Bangbung Hideung Mp3
Bangbung Hideung Jaipong Sinar Muda Lagu Sunda Jaipongan Mp3
Koplo Hot Bangbung Hideungvob Mp3
Bangbung Hideung Lesti Dangdut Academi Indonesia 2014 Mp3
Bangbung Hideung Lina Sule Tembang Dangdut Sunda Mp3
Rika Rafika - Bangbung Hideungbanondari Mp3
Jaipong Dangdut Karina Nada - Bangbung Hideung Mp3
Bangbung Hideung 2 Jaipong Sinar Muda Lagu Sunda Jaipongan Mp3
Bangbung Hideung - Seni Sunda Jaipong Mp3
Bangbung Hideung - Aan Kurniasih - Jaipong Classic Mp3
Bangbung Hideung Mp3
Bangbung Hideung Jaipong Sinar Muda Lagu Sunda Jaipongan1 Mp3
Parade Bentang Sinden - Nunung Nurmalasari - Bangbung Hideung Mp3
Rika Rafika - Bangbung Hideung Mp3
Bangbung Hideung Riana Star Dut Mp3
Bangbung Hideung - Aan Kurniasih Mp3


text:
Imah
Harti lain tina imah tempo di Imah (disambiguasi).
Imah dina harti nu geus umum ngarupakeun struktur bangunan beunang manusa nu dihalangan ku dingding jeung hateup. Imah mangrupakeun hiji tempat keur nyingkahan présipitasi, kaanginan, kapanasan, katiisan, gangguan manusa jeung sato. Masarakat kadang indit ti imah dina waktu sababaraha poe keur kaperluan digawé jeung rékréasi, tapi umumna balik deui ka imah nu boga fungsi utama keur saré.
Sacara umum imah ngabogaan hiji jalan asup, nu ilaharna mangrupa panto atawa gapura, jeung mungkin ngabogaan sababaraha jandéla atawa leuwih. Tapi jaman kiwari mah, geus loba imah anu teu ngan ukur miboga hiji panto.
Sajarah[édit | sunting sumber]
Imah geus dipake tempat cicing ku manusa ti zaman pra-sajarah, mimiti dipake salaku alternatif pikeun guha. Bahan, gaya, sarta cara nyieun wangunan geus robah-robah sajalan jeung waktu.
Imah urang Éropah barétona ukur mangrupa saung nu kamarna hiji nu ditempatan ku sakabéh kulawarga sarta ingon-ingon, keur ngajaga imah jeung pangeusina tetep haneut salila usum salju.
Diantara conto tiheula (nurutkeun umur pangira-ngira nu ditéangan ku para arkéolog), imah nu has waktu harita nyaéta palafitte.
Bentuk séjén[édit | sunting sumber]
Wangun séjén imah nyaéta apartemén (atawa flat), nu mangrupakeun salasahiji tina sababaraha unit nu aya dina sababaraha tingkat, sarta dipisahkeun ku lantéy, pinding jeung panto tapi dihijikeun pikeun ngawangun hiji wangunan nu leuwih gedé tapi aya dina sahandapeun hiji hateup. Hiji imah nu eusina ukur dua apartemén disebut dupléks. Di Inggris, flat nu boga dua lantéy disebut maisonette. Mansion nyaéta hiji imah nu kacida gedéna, mindengna mah kacida pinuhna ku hiasan tur hargana mahal.
Pangiuhan[édit | sunting sumber]
Bentuk pangiuhan (shelter) nu leuwih basajan batan imah di antarana dugout, ténda (tempo ogé kémah), camper, saung, hateup tanpa pinding, atawa struktur kalayan hateup jeung satengah pinding, saperti mindeng katimu dina halte beus, jeung gazébo.
Tempo ogé[édit | sunting sumber]
Artikel[édit | sunting sumber]
- Bahan wangunan
- Co-housing
- Domotics jeung otomasi imah.
- Earth-sheltered home
- Housing estate
- Lustron
- Imah mobil
- Parker Morris Committee
- Penthouse
- Trailer


text:
Kabupatén Jember
Kabupatén Jember nyaéta hiji kabupatén di Propinsi Jawa Wétan, Indonésia. Ibukotanya nyaéta Jember. Kabupatén ieu wawatesan jeung Kabupatén Probolinggo sarta Kabupatén Bondowoso di kalér, Kabupatén Banyuwangi di wétan, Samudra Hindia di kidul, sarta Kabupatén Lumajang di kulon. Kabupatén Jember diwangun ku 31 kacamatan.
Kota Jember baheula mangrupa kota administratif, tapi saprak warsih 2001 istilah kota administratif dihapus, ku kituna Dayeuh Administratif Jember jadi bagian ti Kabupatén Jember. Jember mangrupa puseur regional di wewengkon wétan tapal kuda, di dayeuh ieu aya paguron luhur nagri Universitas Jember.
Daptar eusi
Geografi[édit | sunting sumber]
Bagian kidul wewengkon Kabupatén Jember nyaéta dataran handap jeung titik pangluarna nyaéta pulo Nusa Barong. Bagian kulon laut (wwatesa jeung Kabupatén Probolinggo nyaéta pagunungan, bagian tina Pagunungan Iyang, kalawan penclutna Gunung Argopuro (3.088 m). Bagian wétan mangrupa bagian tina runtuyan Dataran Luhur Ijen.
Administrasi[édit | sunting sumber]
- Pembantu Bupati: 7
- Wawakil Kacamatan: 3
- Dusun: 201
- Rukun Warga: 4154
- Rukun Tatangga: 14714
- Lingkungan: 902
Transportasi[édit | sunting sumber]
Dayeuh Jember perenahna di jalur utama Surabaya-Jember-Banyuwangi. Jember ogé diliwatan jalur karéta api, anu nyambungkeun Jember jeung dayeuh-dayeuh séjén di Pulo Jawa, nyaéta Purwokerto, Yogyakarta, Jombang, Surabaya, Probolinggo, Lumajang, sarta Banyuwangi. Stasiun Jember nyaéta anu pangbadagna, salian ti stasiun-stasiun leutik séjénna di Tanggul, Rambipuji, sarta Kalisat. Jalur karéta seuneu Kalisat-situbondo kiwari henteu oprasi deui.
Nu nyicingan[édit | sunting sumber]
Mayoritas nu nyicingan Kabupatén Jember diwangun ku Suku Jawa sarta Suku Madura, anu kalolobaan ngagem agama Islam. Nu nyicingan minoritas diantarana Tionghoa sarta Suku Osing. Di bagian kalér, Suku Madura cukup dominan sarta di sajumlah tempat mangrupa mayoritas. Lolobana ti maranéhanana henteu basa Jawaan. Tapi henteu kitu pikeun suku Madura anu cicing di Jember bagian kidul, contona di Kacamatan Tempurejo anu wawatesan jeung Basisir Bandealit.
Paekonomian[édit | sunting sumber]
Alatan kalolobaan nu nyicinganana masih berpenghasilan utama minangka patani, mangka paekonomian Jember réa kénéh ditunjang ti sektor tatanén. Jember réa aya wewengkon perkebunan, lolobana nyaéta titilar Walanda. Jember kawentar minangka salah sahiji wewengkon penghasil bako utama di Indonésia.
Atikan[édit | sunting sumber]
Dayeuh Jember ngabogaan paguron luhur nagari Universitas Nagari Jember sarta Politeknik Nagri Jember. Sajaba ti éta aya sawatara paguron luhur nyaéta Sakola Luhur Ageman Islam Nagri (STAIN) Jember, Universitas Muhammadiyah Jember, Universitas Islam Jember, Universitas Moch. Seroedji, IKIP PGRI, sarta Universitas Mandala. PPKIA (Puseur Atikan Komputer Indonésia Amérika) salah sahiji lembaga atikan luar sakola.
Rupa-rupa[édit | sunting sumber]
- Kadaharan has Jember nyaéta peuyeum sarta suwar-suwir.
- Sajaba dipikawanoh minangka wewengkon tapal kuda, Jember dipikawanoh ogé jeung sebutan wewengkon 1.000 gumuk alatan ngabogaan sahenteuna 1.666 pasir anu sumebar di sakumna wewengkon Kabupatén Jember.
Séjénna[édit | sunting sumber]
Ti mimiti bulan Agustus 2007, Jember miboga program taunan anu disebut Bulan Nganjang ka Jember.
Tumbu luar[édit | sunting sumber]
- (id) Loka resmi
- (id) Géologi Téknik Kabupatén Jember
- (id) Kabupatén Jember di Deptan.go.id
- (id) Kabupatén Jember di Petra.ac.id
- (id) Ramat Independen Penggali Potensi Kabupatén Jember
- (id) www.Jemberpos.com asal layanan informasi


text:
Katuncar
Katuncar nya éta ngaran tutuwuhan anu biasa hirup dina rungkun.[1] Watangna kaian tur miboga akar tunggang.[1] Daunna daun majemuk, warnana héjo semu bodas.[1] Kembangna siga payung, makutana diwangun tina 5 daun makuta, warnana bodas atawa beureum ngora.[1] Buahna pasagi atawa buleud, warnana héjo saupama geus kolot jadi warna konéng semu coklat.[1] Sikina buleud warnana coklat, ukuranana laleutik siga siki pedes, tapi kulitna teu teuas.[1] [2] Siki katuncar ngandung saponin, flavonoida jeung tanin.[1]
Katuncar asalna ti daratan tropis nya éta Mediteranian jeung Asia tuluy sumebar ka Éropah.[2] Siki katuncar nu seungit bisa nambahan rasa asakan tapi teu seukeut teuing dina létah.[2] Katuncar biasana dipaké pikeun sambara goréngan, contona goréng hayam, empal, gepuk daging sapi, tahu, témpé, lauk sarta sajabana.[2] Ieu samara téh kacida kakoncarana dina asakan Asia séjénna kawas Thailand jeung Vietnam, sarta India.[2] Katuncar geus kakoncara ti rébuan taun sameméh masehi di Mesir.[2] Di Éropa, katuncar dipikawanoh ti jaman Romawi sarta Yunani.[2] Dina asakan Éropah modern, biasana katuncar dipaké pikeun sambara steak atawa beuleum daging.[2] Sajaba minangka sambara, katuncar ogé dimangpaatkeun minangka ramuan tradisional.[2] Kandungan dina siki katuncar bisa ngubaran gangguan cerna, panas dalam, asup angin, sariawan, radang lambung, seueul sarta haid nu henteu teratur.[2] Katuncar ogé bisa nambahan napsu dahar, ngalancarkeun ASI, nyingkahan darah tinggi, ogé nungkulan masalah disfungsi seksual lalaki.[2]


text:
Modulasi pita sisi tunggal
Modulasi amplitudo biasa jeung modulasi DSB ngahambur-hambur bandwidth lantaran duanana kudu mancarkeun bandwidth anu sarua jeung dua kali bandwidth sinyal informasi. Hal ieu bisa ditempo dina gambar di handap ieu:
Lantaran pita sisi luhur jeung pita sisi handap ngandung informasi nu sarua lengkepna, sabenerna urang cukup mancarkeun hiji pita sisi hungkul. Modulasi nu mancarkeun hiji pita sisi ieu disebut modulasi pita sisi tunggal atawa single-sideband (SSB).
Kaunggulan modulasi SSB nyaéta bandwidth nu leuwih hémat. Ngan, kakurangan utamana nyaéta biaya jeung kompléksitas dina prak-prakanana.
Daptar eusi
Ngabangkitkeun sinyal SSB[édit | sunting sumber]
Padika diskriminasi frékuénsi[édit | sunting sumber]
Cara langsung pikeun ngabangkitkeun sinyal SSB nyaéta ku cara ngabangkitkeun sinyal DSB ti heula, saterusna nindes salasahiji diantara pita sisi nu aya ku cara nyaring maké [[Filter (pamrosésan sinyal) |filter]]. Cara ieu katelah padika diskriminasi frékuénsi sarta prosésna digambarkeun di handap ieu.
Dina prak-prakanana padika ieu henteu gampang lantaran [[Filter (pamrosésan sinyal) |filter]]na kudu mibanda karakteristik cutoff anu lungkawing (pasagi).
Padika géséran fase[édit | sunting sumber]
Padika lianna pikeun ngabangkitkeun sinyal SSB katelah padika gésér fase saperti digambarkeun di handap ieu.
Kotak nu ditandaan nyaéta panggésér fase sajauh anu nunda fase tiap komponén frékuénsi sajauh . Hiji panggésér fase idéal pamohalan ngawujud sacara persis. Ngan urang bisa ngadeukeutan ngahasilkeunana dina wilayah frékuénsi tinangtu.
Lamun mangrupakeun kaluaran tina panggésér fase akibat asupan m(t) mangka sinyal SSB xSSB(t) bisa dinyatakeun ku:
xSSB(t) = .
Lamun nu dipaké téh tanda - (minus) mangka dihasilkeun sinyal SSB pita sisi luhur, sarta lamun dipaké tanda + mangka dihasilkeun sinyal SSB pita sisi handap.
Demodulasi sinyal SSB[édit | sunting sumber]
Demodulasi sinyal SSB bisa kalayan gampang dihontal ku cara maké detéktor kohéren saperti anu dipaké dina modulasi DSB, nyaéta ku cara ngalikeun xSSB(t) jeung sinyal pamawa lokal sarta ngaliwatkeun hasilna kana LPF. Cara ieu digambarkeun di handap.
Tempo ogé[édit | sunting sumber]
Rujukan[édit | sunting sumber]
- Hsu, Hwei P., Schaum's Outline of Theory and Problems of Analog and Digital Communications, McGraw Hill, 1993


text:
Situs purbakala Cipari
Situs purbakala Cipari di Kabupatén Kuningan nya éta salah sahiji obyek wisata anu ngabogaan peunteun sajarah. [1] Hiji musieum tempat neundeun parabot nu dijieun tina batu diresmikeun ku Menteri P sarta K RI Prof. Dr. Syarif Tayeb 23 Pebruari 1978, tempatna didusun Cipari Désa Cigugur Kabupatén Kuningan kira-kira 4,5 Kilométer nuju arah kulon ti Dayeuh Kuningan.[1] Écés cacak kaayaanana sepi hening laér ti keramaian dayeuh tapi pohara hartina pikeun maranéhanana anu baris nalungtik parabot titilar sajarah. [1] Di jaman anu disebut jaman batu, di wewengkon kasebut geus aya kahirupan.[1] Kabupatén Kuningan anu berbatasan jeung wewengkon Cirebon, loba kapanggih tanda- tanda padumukan kuna. [1] Dumasar panalungtikan kira-kira warsih 3500 Saméméh Masehi geus aya kahirupan.[1] Bukti sajarah ayana kahirupan manusa primitif (purba) loba ditimukeun disuku lamping- lamping Gunung Ciremai palebah wétan, kaasup dusun Cipari. [1] Di dusun ieu pisan diwangun hiji musieum nu miboga ciri has arsitektur di aréa Situs Purbakala Cipari salega 7000 M2 anu dikurilingan témbok batu saluhur 2 Méter, nambahan éndahna wewengkon sarta sejuk jeung tenang di suku Gunung Ciremai ieu.[1] Mimitina, wewengkon taman ieu milik bapa Wijaya anu sacara pareng sawatara waktu kaliwat manggihan batu. [1] Hasil panalungtikan Teguh Asmar ,MA nyindekeun ti analisa typolog stratigrafi, loka Cipari kungsi ngalaman dua kali mangsa padumukan nyaéta ahir jaman neolitikum sarta mimiti jaman parunggu kira-kira 1000 nepi ka 500 saméméh masehi.[2] Dina waktu éta pisan masarakatna geus mikawanoh organisasi anu alus, sajaba ti éta geus ngabogaan hiji ageman muja ka nini moyang kabuktian ayana wangunan tina batu-batu badag anu dingaranan Mégalitikum. [2] Hal ieu ngagambarkeun ageman maranéhanana baris ayana hirup sarta pati. [2] Ditempat kasebut aya monumen-monumen minangka medium ngahormatan jadi tahta sarta lambang pati. Di musieum ieu aya ogé gerabah contona kendi, kendil, jembaran tempat sayur, kekep, buli- buli, batu obsidian, bokor ,jsb.[2]
Rujukan[édit | sunting sumber]
[[kategori:]]


text:
Prasasti Pasir Awi
Prasasti Pasir Awi atawa Prasasti Ciampéa nyaéta salah sahiji prasasti titilar karajaan Tarumanagara
Daptar eusi
Perenah[édit | sunting sumber]
Prasasti Pasir Awi perenahna di lamping kidul Pasir Awi (± 559m lbl) di wewengkon leuweung pagunungan Cipamingkis, désa Sukamakmur, kacamatan Jonggol, kabupatén Bogor persisna dina koordinat 0°10’37,29” BB (ti Jakarta) sarta 6°32’27,57”
Rupa bahan[édit | sunting sumber]
Prasasti Pasir Awi geus dipikanyaho saprak taun 1867 sarta dilaporkeun minangka prasasti Ciampéa. Titilar sajarah ieu dipahat dina batu alam.
Eusi[édit | sunting sumber]
Prasasti Pasir Awi ngandung gambar dahan jeung régang sarta dangdaunan jeung bungbuahan (lain aksara) ogé ngandung gambar sapasang tapak suku.
Panimuan[édit | sunting sumber]
Prasasti ieu munggaran kapanggih ku N.W.Hoepermans dina taun 1864.
Tempo ogé[édit | sunting sumber]
Tumbu kaluar[édit | sunting sumber]
Rujukan[édit | sunting sumber]
- Richadiana Kartakusuma (1991), Anekaragam Bahasa Prasastidi Jawa Barat Pada Abad Ke-5 Masehi sampai Ke-16 Masehi: Suatu Kajian Tentang Munculnya Bahasa Sunda. Tesis (nu diajengkeun salaku sarat pikeun meunangkeun gelar Magister dina widang Arkéologi). Fakultas Pasca Sarjana Universitas Indonesia.
- N.J.Krom “Inventaris der Hindoe-oudheden” ROD. 1914, l915:28-29 (dina jero katerangan atawa cutatan nomer 69)
- R.D.M.Verbeek “Oudheden van Java” VBG. XLVI. 1891:30-31.


text:
Wolfgang Amadeus Mozart
Wolfgang Amadeus Mozart anu ngaran aslina Johannes Chrysostomus Wolfgangus Gottlieb Mozart manéhna dibaptis minangka Johannes Chrysostomus Wolfgangus Teofilus Mozart.[1]. Mozart nyaéta ngaran sanggeus Aki ti pihak indungna sarta sanggeus Saint dina tanggal kalahiranna, Johannes Chrysostomus. Lahir di Salzburg, 27 Januari 1756, maot di Wina, Austria, 5 Désémber 1791, manéhna saurang komponis sarta bisa disebut jalma pangjeniusna dina sajarah musik kulon.[2] Anak ti Leopold Mozart sarta pamajikanana, Anna Maria Pertl.[2] Leopold nyaéta saurang komposer pamaén biola, suksés sarta concertmaster asisten di pangadilan Salzburg.[2]
Karir[édit | sunting sumber]
Wolfgang mimitian nulis minuets dina umur 5 taun sarta simfoni dina umur 9 taun.[2] Sabot manéhna taun, manéhna sarta lanceukna, Maria Anna (anu katelahna "Nannerl"), ngalakonan sauntuyan konser ka pangadilan Éropa sarta dayeuh-dayeuh badag.[2] Kadua barudak éta maénkeun keyboard, tapi Wolfgang jadi virtuoso biola ogé.[2] Di Paris, Mozart ngora medar karya kahijina, opat sonata pikeun clavier kalayan biola anu nyumponan (1764). Dina 1768 manéhna nyusun opera kahijina, La Finta Semplice, anu premier di Salzburg.[2] Dina 1769-70, Leopold sarta Wolfgang ngalakonan tur ngaliwatan Italia.[2] Lalampahan di Italia nu kahiji ngahontal penclutna dina hiji opera anyar, Mitridate, balik di Ponto, diwangun pikeun Milan.[2] Dina dua lalampahan Italia saterusna manéhna nulis dua opera leuwih pikeun Milan, Ascanio di Alba (1771) sarta Lucio Silla (1772).[2] Karya musikna aya dina tilu tahap: mimiti (1761-1772), pertengahan (1772-1781), sarta ahir (1781-1791) anu dipikawanoh pangalusna Mozart diwangun leuwih ti 600 karya kaasup: 21 panggung sarta opera karya, 15 Misa, leuwih ti 50 simfoni, 25 piano konserto, 12 konserto biola, 27 konser arias, 17 sonata piano, 26 String kuartet, sarta potongan séjénna.[2] Gayana pohara unik, henteu kawas loba gaya musik di waktuna. Jalma-jalma henteu ngahargaan musik anu radikal alatan maranéhanana henteu mengerti Mozart anu kompleks sarta rongkah musik.[2] Dina taun-taun saterusna, Mozart ngagabungkeun loba unsur musik sarta gaya ti sagala rupa nagara ka dina na digawé. Digawé nepi ka larut Na ngawengku tilu opera anu pangkacelukna, The Perkawinan Figaro, Don Giovanni, Cosi fan Tutte, ditulis kalayan kolaborasi jeung Lorenza da Ponte sarta potongan pamungkas gereja tilu, Misa di C minor, Ave Verum Corpus, sarta Requiem.[2] Kadua Misa di C Minor sarta Requiem tetep can bérés.[2] Mozart punjul dina saban wangun di mana manéhna diwangun.[2] Sajamanna manggihan ambivalensi hariwang sarta eusi émosional rumit musikna hésé dipahaman. Biasa jeung gaya, cahya déét musik rococo, panongton aristokrat henteu bisa narima kompleksitas musik nu jero.[2] Tapi, jeung Josef Haydn, Mozart nyampurnakeun wangun grand simfoni, opera, kuartet gésék, sarta konserto anu menandai période klasik dina musik.[2] Dina opera wawasan psikologis rongkah Mozart nyaéta unik dina sajarah musik. Musikna informasi pakasaban Haydn saterusna sarta ti generasi saterusna ti komposer, utamana Beethoven.[2] Kasuksésan karyanya terus nepi ka ahir, sanajan téma anu leuwih poék tina kapeurihan sarta isolasi tumuwuh leuwih ditandaan dina sawatara warsih pamungkas, sarta komposisina terus ngaluarkeun daya, hususna pikeun musisi sarta nu mikaresep musik.[2]


text:
Ki (kana)
き, dina hiragana, キ dina katakana, ki dina Romaji make romanisasi Hepburn (IPA: /ki/), salah sahiji kana Basa Jepang, nu ngagambarkeun hiji mora.
Boh hiragana き jeung katakana キ asalna tina ngabasajankeun kanji 幾. Karakter hiragana き, saperti さ, bisa digambarkeun ku garis handap nu misah (saperti dina gambar beulah katuhu) atawa ngahiji.
Dakuten bisa ditambahkeun kana karakter; transformasi ieu kana ぎ dina hiragana, ギ dina katakana, tur gi dina Romaji. Ajén fonétikna ogé robah, kana /ɡi/. Handakuten (゜) teu ilahar aya dina ki dina téks Basa Jepang, tapi bisa dipaké ku ahli basa keur nunjukkeun cara ngucapkeun nasal (IPA: [ŋi]) nu kapanggih dina sababaraha dialék.


text:
skip to main |
skip to sidebar
( Kawih, Pop Sunda )
Jang hirupteh teu gampang
Teu cukup ku dipikiran bari kudu dilakonan
Jang jalan kahirupan henteu sapanjang na datar
Aya mudun jeung tanjakan
Kudu sabar dina kurang ulah nepak dada beunghar
Salawasna kudu sukur eling kanu Maha Agung
Kade hidep bisi kufur
Jang sing jadi jalma hade sing jadi jalma gede
Beunghar harta beunghar hate
Jang hidep sing ngajalma turut parentah agama
Ulah jauh ti ulama
Nyobat sareng ahli tobatdalit sareng para kiyayi
Hirup keuna ku owah gingsir ngarah aya anu ngageuing
Mangsa lengkah ningang salah
Sing pinter tur bener sing jujur tong bohong
Ulah nganyerikeun batur ngarah hirup loba dulur
Raksa ucap lampah tekad jeung tabe'at
Ngarah pinanggih bagja salamet dunya aherat
Jang.. jang sing jadi jalma soleh
#End : Jang.. Jang.. hidep sing soleh